pythainlp/thai-wiki-dataset-v4 huggingface dataset:
พัก โบ-ก็อม

พัก โบ-ก็อม (เกิด 16 มิถุนายน ค.ศ. 1993) เป็นนักแสดงและนักร้องชาวเกาหลีใต้ เขาได้รับการยอมรับจากบทบาทการแสดงที่หลากหลายในภาพยนตร์และโทรทัศน์โดยเฉพาะอย่างยิ่งทนายความโรคจิตในเรื่อง "เฮลโลมอนสเตอร์" (2015), ผู้เล่นหมากล้อมอัจฉริยะในเรื่อง "ย้อนรอยรัก 1988" (2015–2016) และเจ้าชายฮโยมยอง มกุฎราชกุมาร แห่งโชซอนในละครรัก-ประวัติศาสตร์เรื่อง "รักเราพระจันทร์เป็นใจ" (2016), ชายผู้รักอิสระที่ตกหลุมรักหญิงสูงวัยในเรื่อง "หัวใจพบรัก" (2018) และนายแบบที่เอาชนะความยากลำบากต่าง ๆ เพื่อเป็นนักแสดงที่ประสบความสำเร็จในเรื่อง "เส้นทางดาว" (2020)
เขามีผลงานการแสดงครั้งแรกในภาพยนตร์เมื่อ ค.ศ. 2011 เรื่อง "พยานมืดปมมรณะ" และได้รับเสียงวิจารณ์ที่ดีกับความหลากหลายบทบาทของเขาในละครโทรทัศน์หลาย ๆ เรื่อง เช่น อี ยุน-ฮู ในละครเรื่อง "จังหวะรัก หัวใจดนตรี" (2014) เขายังเป็นพิธีกรในรายการ "มิวสิกแบงก์" ร่วมกับแพ จู-ฮย็อนทางช่องเคบีเอส 2
โรคช่องคลอดอักเสบจากเชื้อแบคทีเรีย

โรคช่องคลอดอักเสบจากเชื้อแบคทีเรีย (bacterial vaginosis) (BV)หรือเป็นที่รู้จักในชื่ออื่นว่า โรคติดเชื้อแบคทีเรียที่ช่องคลอด (vaginal bacteriosis) หรือโรคช่องคลอดอักเสบจากเชื้อการ์ดเนอเรลลา (Gardnerella vaginitis) เป็น โรค ที่เกิดกับ ช่องคลอด โดยมีสาเหตุมาจาก เชื้อแบคทีเรียมีจำนวนมากกว่าปกติ อาการที่พบบ่อย ได้แก่ ตกขาว เพิ่มขึ้นโดยมักมีกลิ่นคาวปลา ปกติตกขาวจะมีสีขาวหรือสีเทา ปัสสาวะแสบ อาจจะเกิดขึ้น อาการคันไม่ค่อยพบบ่อยนัก บางครั้งอาจจะไม่มีอาการเลย การเป็นโรคช่องคลอดอักเสบจากเชื้อแบคทีเรียนั้นจะเพิ่มความเสี่ยงต่อการเป็นโรคติดเชื้อจาก โรคติดเชื้อทางเพศสัมพันธ์ ซึ่งรวมถึง โรคติดเชื้อเอชไอวี/โรคเอดส์ นอกจากนั้นยังจะเพิ่มความเสี่ยงต่อ การคลอดก่อนกำหนด ในหญิงที่ตั้งครรภ์
สาเหตุและการวินิจฉัยโรค.
โรคช่องคลอดอักเสบจากเชื้อแบคทีเรียมีสาเหตุจากแบคทีเรียที่เกิดเองตามธรรมชาติในช่องคลอดเกิดเสียสมดุล โดยแบคทีเรียชนิดที่พบบ่อยมากที่สุดเกิดการเปลี่ยนแปลงและจำนวนรวมของแบคทีเรียที่มีเพิ่มขึ้นร้อยเท่าถึงพันเท่า ปัจจัยเสี่ยงต่าง ๆ ได้แก่ การสวนล้างอวัยวะ การมีคู่สัมพันธ์ทางเพศคนใหม่หรือหลายคน ยาปฏิชีวนะ และการใช้ ห่วงอนามัย เป็นต้น อย่างไรก็ตาม การติดเชื้อดังกล่าวไม่นับว่าเป็นการติดเชื้อทางเพศสัมพันธ์ การวินิจฉัยโรคจะเข้าข่ายต้องสงสัยโดยอาศัยดูจากอาการที่มีและอาจยืนยันว่าเป็นจริงได้ด้วยการตรวจสอบตกขาวแล้วพบว่า ค่าความเป็นกรด-ด่าง ที่ช่องคลอดสูงกว่าปกติและพบแบคทีเรียเป็นจำนวนมากมหาศาล มักเกิดความเข้าใจสับสนกันระหว่างโรคช่องคลอดอักเสบจากเชื้อแบคทีเรีย (BV)กับ โรคติดเชื้อยีสต์หรือราในช่องคลอด หรือกับ การติดเชื้อพยาธิหนวดทริโคโมนาส
การป้องกันและการรักษาเยียวยา.
ปกติแล้วการรักษาเยียวยาจะอาศัยยาปฏิชีวนะ คลินดาไมซิน หรือ เมโทรนิดาโซล. ยาเหล่านี้อาจมีการนำมาใช้ในช่วงสามเดือนที่สองหรือช่วงสามเดือนสุดท้ายของ การตั้งครรภ์ด้วยเช่นกัน อย่างไรก็ดี บ่อยครั้งหลังการรักษาเยียวยาอาจจะกลับมามีอาการอีก โพรไบโอติก อาจช่วยป้องกันไม่ให้เป็นโรคอีกได้ ไม่เป็นที่ชัดเจนว่าการใช้โพรไบโอติกหรือยาปฏิชีวนะจะส่งผลกระทบต่อผลลัพธ์จากการตั้งครรภ์หรือไม่
ระบาดวิทยาและประวัติ.
โรคช่องคลอดอักเสบจากเชื้อแบคทีเรียเป็นโรคติดเชื้อทางช่องคลอดที่พบบ่อยที่สุดในหญิงที่อยู่ในวัยเจริญพันธุ์ จำนวนหญิงที่ถูกคุกคามด้วยโรคดังกล่าวไม่ว่าในช่วงวัยใดก็ตามจะแตกต่างกันไปตั้งแต่ร้อยละ 5 จนถึงร้อยละ 70 โรคช่องคลอดอักเสบจากเชื้อแบคทีเรียพบบ่อยที่สุดในส่วนต่าง ๆ ของอาฟริกา และพบน้อยที่สุดในเอเชียกับยุโรป ในสหรัฐอเมริกาหญิงที่มีอายุระหว่าง 14 และ 49 ปีได้ถูกคุกคามด้วยโรคดังกล่าวถึงประมาณร้อยละ 30 อัตราความชุกของโรคจะแตกต่างกันไปพอสมควรตามแต่ กลุ่มเชื้อชาติ ในประเทศหนึ่ง ๆ แม้ในประวัติบันทึกส่วนใหญ่จะมีการอธิบายถึงอาการต่าง ๆ ที่คล้ายกับอาการของโรคช่องคลอดอักเสบจากเชื้อแบคทีเรีย แต่กรณีที่ได้มีการบันทึกหลักฐานไว้อย่างชัดเจนเป็นครั้งแรกคือกรณีที่เกิดขึ้นในปี ค.ศ. 1894
โซเวียตอินฟอร์มบูโร

โซเวียตอินฟอร์มบูโร (("Sovetskoye informatsionnoye byuro"), หรือที่รู้จักในชื่อ โซอินฟอร์มบูโร (Совинформбюро)) เป็นสำนักข่าวของสหภาพโซเวียตในช่วงปี ค.ศ. 1941 ถึง ค.ศ. 1961 ก่อตั่งขึ่นในวันที่ 24 มิถุนายน ค.ศ. 1941 โดยเปิดขึ่นในช่วงสงครามโลกครั้งที่สองโดยอยู่ในการกำกับของกรรมการราษฎรฝ่ายกลาโหมและคณะกรรมาธิการกลางแห่งพรรคคอมมิวนิสต์สหภาพโซเวียต 
ในช่วงสงครามโลกครั้งที่สองโซเวียตอินฟอร์มบูโรได้เป็นเครื่องมือของ All-Slavonic Committee, Anti-Fascist Committee of Soviet Women, Anti-Fascist Committee of the Soviet Youth, Anti-Fascist Committee of Soviet Scientists และ the Jewish Anti-Fascist Committee (JAC) ในการโฆษณาชวนเชื่อเพื่อต่อต้านนาซีหลังจากที่สงครามโลกครั้งที่สองยุติลงโซเวียตอินฟอร์มบูโรยังคงทำงานต่อจนปี
ค.ศ. 1961 โซเวียตอินฟอร์มบูโรจึงเปลี่ยนชื่อเป็น Novosti Press Agency (APN) และเปลี่ยนเป็นรีอะโนวัสติในปัจจุบัน
จิรกิตติ์ สุวรรณภาพ

จิรกิตติ์ สุวรรณภาพ หรือชื่อเดิม กฤษณ์ สุวรรณภาพ (ชื่อเล่น:วาม) เป็นนักแสดงชายชาวไทย เกิดเมื่อ 13 ตุลาคม พ.ศ. 2517 ประวัติการศึกษา ระดับชั้นประถมศึกษาที่โรงเรียนเชียงรายวิทยาคม ระดับชั้นมัธยมศึกษาที่โรงเรียนสามัคคีวิทยาคม จังหวัดเชียงราย ระดับปริญญาตรีที่คณะนิเทศศาสตร์ มหาวิทยาลัยธุรกิจบัณฑิตย์ สาขาสื่อสารมวลชน
การประท้วงที่พอซนาน ค.ศ. 1956

การประท้วงที่พอซนาน ค.ศ. 1956 หรือที่รู้จักในชื่อ การก่อกำเริบพอซนาน ค.ศ. 1956 หรือ เดือนมิถุนายนที่พอชนาน  เริ่มต้นด้วยการนัดหยุดงานโดยพนักงานโรงงานชาวโปแลนด์ในพอซนานเมื่อวันที่ 28 มิถุนายน ค.ศ. 1956 ก่อนเปลี่ยนเป็นการประท้วงอย่างกว้างขวางต่อรัฐบาลสาธารณรัฐประชาชนโปแลนด์
การก่อการกำเริบที่พอซนานถูกรถถังและทหารแห่งกระทรวงความมั่นคงสาธารณะ ,กองกำลังรักษาความปลอดภัยภายใน และกองทัพประชาชนโปแลนด์ภายใต้การนำของสตาญิสวัฟ ปอปวัฟสกี ปราบปรามอย่างรุนแรง
มีผู้เสียชีวีต 57 คน บาดเจ็บอีกกว่า 100 คน รอแมก ซตเชากอฟสกี เป็นผู้เสียชีวีตที่อายุน้อยที่สุดในเหตุการณ์นี่ด้วยวัยเพียง 13 ปี หลังจากเหตุการณ์รัฐบาลสหภาพโซเวียตแทรกแซงการเมืองโปแลนด์เรื่มยุคที่คนโปแลนด์เรียกว่า "เดือนตุลาคมในโปแลนด์"
เอสเอ็มรุกกีส์

เอสเอ็มรุกกีส์  เป็นทีมก่อนเปิดตัวที่ตั้งขึ้นโดยบริษัทบันเทิงเกาหลีใต้ เอสเอ็มเอนเตอร์เทนเมนต์ ในปี 2013 ประกอบด้วยเด็กฝึกหัดที่ไม่ได้เปิดตัวในกลุ่มไอดอลเลย ทีมได้ผลิตและโปรโมกลุ่มไอดอลเช่น 
เรดเวลเวต และ เอ็นซีที ตั้งแต่ปี 2013 ถึงปี 2018 ทีมได้แนะนำสมาชิกอย่างเป็นทางการทั้งหมด 30 คน โดย 24 คนที่ได้รับเลือกเปิดตัวในวงเรดเวลเวต (4 คน), เอ็นซีทีและ 4 ยูนิตแรก (19 คน), และเอสปา (1 คน) หลังจากยุติโปรเจ็กต์ไปในปี 2018 อย่างไม่เป็นทางการ เอสเอ็มได้ฟื้นฟูทีมก่อนเปิดตัวในปี 2022 และแนะนำสมาชิกเด็กฝึกหัด 3 คน
ประวัติ.
2022: เปิดตัวใหม่และสมาชิกใหม่.
เมื่อวันที่ 1 กรกฎาคม 2022 เอสเอ็มเอนเตอร์เทนเมนต์ได้เปิดตัวเอสเอ็มรุกกีส์อีกครั้งโดยแนะนำเด็กฝึกหัดชายใหม่สามคน ได้แก่ อึนซ็อก, โชเฮย์ และ ซึงฮัน
โปเยโปโลเย เย้ยฟ้าแล้วก็ท้า

โปเยโปโลเย เย้ยฟ้าแล้วก็ท้า  เป็นภาพยนตร์ฮ่องกงแนวโรแมนติก คอมเมดี-สยองขวัญ ปี ค.ศ. 1987 นำแสดงโดย เลสลี จาง, หวัง จู่เสียน และ อู๋ หม่า กำกับการแสดงโดย เฉิง เสี่ยวตง และอำนวยการสร้างโดย สฺวี เค่อ ภาพยนตร์เรื่องนี้สร้างและดัดแปลงมาจากผลงานเรื่องสั้นที่ชื่อว่า "เนี่ย เสี่ยวเชี่ยน" ซึ่งบรรจุอยู่ในวรรณกรรมประเภทรวมเรื่องสั้นที่เผยแพร่ในสมัยราชวงศ์ชิงเรื่อง "โปเยโปโลเย" โดย ผู ซงหลิง และใช้เค้าโครงเนื้อหาเดิมจากภาพยนตร์เรื่อง "วิญญาณรักปีศาจสาว" (ค.ศ. 1960) ของค่าย ชอว์บราเดอร์สสตูดิโอ ที่เคยนำเนื้อหาของเรื่องสั้นดังกล่าวมาดัดแปลงและผลิตเป็นภาพยนตร์จนประสบความสำเร็จมาแล้วก่อนหน้านี้ 
ภาพยนตร์ออกฉาย ในปี ค.ศ. 1987 และประสบความสำเร็จอย่างสูงทั้งในฮ่องกงและประเทศอื่นๆในทวีปเอเชีย โดยได้รับรางวัลม้าทองคำถึง 4 รางวัล รวมทั้งเกิดกระแสความนิยมขึ้นทั้งในประเทศเกาหลีใต้และประเทศญี่ปุ่น ถึงแม้ว่าภาพยนตร์เรื่องนี้จะไม่ได้รับอนุญาตให้เข้าฉายที่ประเทศจีนในช่วงเวลาดังกล่าว แต่ก็ได้รับการพูดถึงเป็นวงกว้างที่ประเทศจีนในฐานะของภาพยนตร์เกินวิสัย ซึ่งผลจากความสำเร็จอย่างงดงามของภาพยนตร์ทำให้ หวัง จู่เสียน และ เลสลี จาง กลายเป็นนักแสดงที่เป็นที่นิยมอย่างมากในทวีปเอเชียโดยเฉพาะที่ประเทศญี่ปุ่น อีกทั้งยังปลุกกระแสการสร้างภาพยนตร์ที่มีผีพื้นบ้านสมัยโบราณให้เป็นที่นิยมขึ้นในอุตสาหกรรมภาพยนตร์ของฮ่องกง 
ภาพยนตร์เรื่องนี้ได้รับการยกย่องให้เป็นหนึ่งในร้อยภาพยนตร์จีนที่ดีที่สุดตลอดกาลมาจนถึงปัจจุบัน และมีการทำภาคต่อคือ โปเยโปโลเย เย้ยฟ้าแล้วก็ท้า ภาค 2 และ ภาค 3 รวมถึงมีการทำเป็นภาพยนตร์แอนิเมชัน
เนื้อเรื่อง.
ภาพยนตร์เรื่องนี้กล่าวถึงบัณทิตหนุ่ม หนิงไฉ่เฉิน ที่ต้องดั้นด้นเดินทางไกลรอนแรมไปตามเมืองต่างๆ เพื่องานการเก็บภาษี ในหมู่บ้านป่าเมืองเถื่อนห่างไกลแห่งหนึ่ง กลับต้องประสบกับปัญหาไม่สามารถเก็บเงินได้ สมุดบันทึกค่าเช่าถูกน้ำจนเปียกหมด เขาต้องอาศัยค้างแรมที่นี่ แต่ห้องพักโรงแรมล้วมมีคนเช่าเต็มจนหมด ทางเลือกเหลือเพียงแค่วัดร้างปลายดอยเท่านั้นที่จะพอใช้พักอาศัยได้ วัดร้างแห่งนี้เป็นสถานที่ใหญ่โต ประกอบไปด้วยห้องหับมากมาย แต่ทั้งเปลี่ยว และเงียบสงัดชวนให้ขนหัวลุกเป็นยิ่งนัก แค่เสียงลม หรือประตูลั่นขึ้นมา ก็สร้างความตื่นตระหนกได้แล้วที่นั่น หนิงไฉ่เฉิน ต้องพบกับเรื่องประหลาดมากมาย ทั้งการต่อสู้ของยอดฝีมือ กับมือกระบี่นักพรต (อู๋ หม่า) ที่สำคัญไปกว่านั้นเขาได้พบกับ หญิงสาวลึกลับ เสี่ยวเชี่ยน ผู้นำพาให้หนิงไฉ่เฉินได้พบกับโลกที่เขาไม่เคยคิดว่ามีมาก่อน หญิงสาวปรากฏตัวในด้วยท่าทีที่เย้ายวน แบบที่ไม่ว่าชายใดก็ยากที่จะปฏิเสธได้ หนิงไฉ่เฉิน ก็ไม่ใช่ข้อยกเว้น ต่อมาเขาถึงทราบว่า เสี่ยวเชี่ยน ผู้นี้ไม่ใช่มนุษย์ แต่เป็นวิญญาณแร่ร่อน ถูกกักตัวไว้โดยเจ้าปีศาจต้นไม้ ไม่ให้ไปผุดไปเกิด และกลายเป็นเหยื่อล่อมนุษย์เพศชายที่ผ่านเข้ามาในอาญาบริเวณ เพื่อเป็นเหยื่ออันโอชะแก่เจ้าปีศาจ หนิงไฉ่เฉิน เมื่อได้ทราบเรื่องราวดังกล่าว จึงตัดสินใจยื่นมือเข้าช่วย โดยได้รับความร่วมมือจากนักพรตปราบปีศาจ ผู้หวังจะกำราบปีศาจที่สร้างความเดือดร้อน ให้กับผู้คนตนนี้เช่นเดียวกัน
การนำกลับมาสร้างใหม่.
ต่อมาในปี 2011 วิลสัน ยิป ได้นำเอาภาพยนตร์เรื่องนี้ไปสร้างใหม่ ในชื่อ โปเยโปโลเย (a chinese fairy tale) ออกฉายในปี 2011 นำแสดงโดย กู่ เทียนเล่อ, หลิว อี้เฟย์
การประชุมครั้งที่ 28 ของพรรคคอมมิวนิสต์แห่งสหภาพโซเวียต

การประชุมครั้งที่ 28 ของพรรคคอมมิวนิสต์แห่งสหภาพโซเวียต  จัดขึ้นในวันที่ 2-13 กรกฎาคม ค.ศ. 1990 ที่อาคารรัฐสภาเครมลินกรุงมอสโก สหภาพโซเวียต
เป็นการประชุมครั้งสุดท้ายของพรรคคอมมิวนิสต์แห่งสหภาพโซเวียต
การบำบัดทดแทนไต

การบำบัดทดแทนไตคือการรักษาวิธีหนึ่งที่ใช้ทดแทนหน้าที่ของไตในการฟอกและกรองเลือด ใช้เมื่อไตทำงานไม่ได้หรือทำงานได้ไม่เพียงพอ เรียกว่าไตวาย ทั้งไตวายเฉียบพลันและไตวายเรื้อรัง การบำบัดทดแทนไตมีหลายวิธี ได้แก่ การแยกสารผ่านเยื่อ (dialysis) (ทั้งการชำระเลือดผ่านเยื่อ (hemodialysis) และการชำระเลือดผ่านเยื่อบุช่องท้อง (peritoneal dialysis)), การกรองเลือด, การกรองเลือดและชำระเลือดผ่านเยื่อ และการปลูกถ่ายไต
เบบีไอ

"เบบีไอ"  เป็นเพลงของอะรีอานา กรานเด จากสตูดิโออัลบั้มเปิดตัว "ยัวส์ทรูลี" เขียนโดย เบบีเฟส, อันโตนีโอ ดิกซอน และแพทริก "เจ. คิว" สมิธ ออกจำหน่ายเมื่อวันที่ 22 กรกฎาคม ค.ศ. 2013 โดยค่ายรีพับลิกเรเคิดส์
สิเมโอน

สิเมโอน (Simeon) หรือ สิเมโอนผู้รับเอาพระเจ้า  เป็นชาวเยรูซาเลม ตามพระวรสารนักบุญลูกาแล้ว เขาได้พบกับมารีย์ โยเซฟ และพระกุมารเยซู ทั้งหมดเข้าในพระวิหารเพื่อทำสวดภาวนาครบรอบ 40 วันของพระกุมาร ตามธรรม‍บัญ‌ญัติของโมเสส
ตามคัมภีร์ไบเบิล ก่อนหน้านั้นผู้เฒ่าสิเมโอนได้รับการบอกกล่าวจากพระวิญญาณบริสุทธิ์ ว่าเขาจะยังไม่ตายจนกว่าจะได้พบกับพระคริสต์ เมื่อสิเมโอนได้พบกับพระเยซูและอุ้มเอาพระเยซูไว้แล้ว เขาจึงได้สรรเสริญพระเจ้าว่า "ข้าแต่องค์เจ้านาย บัดนี้ขอทรงให้ทาสของพระองค์ไปเป็นสุข ตามพระดำรัสของพระองค์" และยังได้พยากรณ์เป็นนัยถึงการที่ทารกผู้นี้จะถูกตรึงกางเขน
พันธสัญญาใหม่.
ในพันธสัญญาใหม่ มีส่วนหนึ่งที่กล่าวถึงสิเมโอน ว่า
<templatestyles src="แม่แบบ:คำพูด/style.css" />มีชายคน‍หนึ่งในกรุงเย‌รู‌ซา‌เล็มชื่อสิ‌เม‌โอน เป็นคนชอบ‍ธรรมและเกรง‍กลัวพระ‍เจ้า และคอยเวลาซึ่งพวกอิส‌รา‌เอลจะได้รับความบรร‌เทาทุกข์ และพระ‍วิญ‌ญาณบริ‌สุทธิ์ทรงสถิตกับท่าน 26พระ‍วิญ‌ญาณบริ‌สุทธิ์ได้ทรงสำ‌แดงแก่ท่านว่า ท่านจะไม่ตายจน‍กว่าจะได้เห็นพระ‍คริสต์ของพระ‍เป็นเจ้า 27สิ‌เม‌โอนเข้าไปในบริ‌เวณพระ‍วิหาร โดยพระ‍วิญ‌ญาณทรง‍นำ และเมื่อบิดามารดาได้นำพระ‍กุมารเย‌ซูเข้าไป เพื่อจะกระ‌ทำแก่พระ‍กุมารตามธรรม‌เนียมแห่งธรรม‍บัญ‌ญัติ 28สิ‌เม‌โอนจึงอุ้มพระ‍กุมาร และสรร‌เสริญพระ‍เจ้าว่า 29“ข้า‍แต่พระ‍เจ้า บัด‍นี้พระ‍องค์ทรงให้ทาสของพระ‍องค์ไปเป็นสุข ตามพระ‍ดำ‌รัสของพระ‍องค์ 30เพราะ‍ว่าตาของข้า‍พระ‍องค์ได้เห็นความรอดของพระ‍องค์แล้ว 31ซึ่งพระ‍องค์ได้ทรงจัดเตรียมไว้ต่อ‍หน้าบรร‌ดาชน‍ชาติทั้ง‍หลาย 32เป็นสว่างส่อง‍แสงแก่คนต่างชาติและเป็นศักดิ์‍ศรีของพวกอิส‌รา‌เอลชน‍ชาติของพระ‍องค์
ยูซึ

วง Yuzu (อ่านว่า ยูซึ, ยูซุ, ยูสุ) (ญี่ปุ่น: ゆず) เป็นศิลปินโฟล์กดูโอ (folk duo) ชื่อดังของประเทศญี่ปุ่น สมาชิกวงประกอบไปด้วย ยูจิน คิตากาวะ (北川悠仁, "Kitagawa Yūjin") ลีดเดอร์ และ โคจิ อิวาซาวะ (岩沢厚治, "Iwasawa Kōji") ซับลีดเดอร์ สังกัดค่าย SENHA & Co. โดยวงนี้เกิดขึ้นที่ เมืองโยโกฮามะ จังหวัดคานางาวะ　
ประวัติ.
ในเดือนมีนาคม ปี ค.ศ. 1996 ยูจินและโคจิได้เริ่มก่อตั้งวงขึ้นมา ทั้งสองคนได้เปิดการแสดงสดบนสตรีทย่านการค้าอิเซซาคิมอลล์ (Isezaki Mall) เขตอิเซซาคิโจ (伊勢佐木町,) ในเมืองโยโกฮามะ และเดือนตุลาคมปี 1997 ได้ออกอัลบั้มแรก ชื่อว่า ยูซึ โนะ โมโตะ (ゆずの素, "Yuzu no moto")
ต่อมาในเดือนมิถุนายน ปี 1998 ได้ออกซิงเกิลที่มีชื่อว่า นัทสึอิโระ (夏色, "Natsuiro") ซึ่งเป็นเดบิวท์ซิงเกิลและเป็นซิงเกิลแรกของวงนี้ นอกจากนี้ในช่วงเวลานั้นเพลงที่ได้รับความนิยมของวงนี้ได้แก่ 少年 ("Shōnen"), からっぽ("Karappo"), いつか ("Itsuka"),サヨナラバス("Sayonara Bus"), センチメンタル ("Sentimental"), 友達の唄 ("Tomodachi no Uta"), 飛べない鳥 ("Tobenai Tori") เป็นต้น
และในปี ค.ศ. 2004 ซึ่งเป็นปีที่มีการแข่งขันโอลิมปิกฤดูร้อน 2004 ที่กรุงเอเธนส์ วงยูซึ (Yuzu) ได้ร้องเพลง เอย์โคโนะคาเคฮาชิ (栄光の架橋, "Eikō no Kakehashi") ซึ่งมีความหมายว่า "สะพานแห่งเกียรติยศ" เป็นเพลงที่ใช้เป็นซองก์ธีมของโอลิมปิกเอเธนส์ 2004 ที่ถ่ายทอดสดทางช่อง NHK ของประเทศญี่ปุ่น ซึ่งเป็นเพลงที่ได้รับความนิยมอย่างมาก และทำให้ผู้คนรู้จักวงนี้มากขึ้น
ปี 2016 ยูซึ (Yuzu) ได้แสดงทัวร์คอนเสิร์ตในเอเชียเป็นครั้งแรก โดยใช้ชื่อว่า "YUZU ASIA TOUR 2016 Summer NATSUIRO" โดยจัดแสดงที่ประเทศสิงคโปร์, ฮ่องกง, ไต้หวัน และญี่ปุ่น (โอซาก้า กับ โตเกียว)
ในปี 2017 เป็นปีที่ ยูซึ (Yuzu) เดบิวท์ครบรอบ 20 ปี ได้มีการจัดแสดงคอนเสิร์ตโดมทัวร์ขึ้นที่ นาโงย่า, โตเกียว, โอซาก้า, ฟุกุโอกะ นอกจากนี้ในปีเดียวกันยังได้มีคอนเสิร์ตฮอลล์ทัวร์ทั่วประเทศ และเอเชียทัวร์ครั้งที่ 2 โดยใช้ชื่อว่า -UTAO- 謳おう
นอกจากนี้แล้ววงยูซึ (Yuzu) ยังมีทั้งผลงานเพลงประกอบทีวีโฆษณา, ละครทีวี, ภาพยนตร์ และการ์ตูนแอนิเมชัน ของญี่ปุ่นอีกมากมาย เช่น เพลง Reason, 表裏一体 ("Hyōri ittai") เพลงประกอบการ์ตูนแอนิเมชั่น เรื่อง HUNTER X HUNTER, เพลง 雨のち晴レルヤ (Ame no chi Hallelujah) ประกอบซีรี่ยส์ญี่ปุ่นเรื่อง "ยอดหญิงยอดเชฟ" (Gochisousan) เป็นต้น
สหคริสตจักรแบ๊บติสต์ในประเทศไทย

สหคริสตจักรแบ๊บติสต์ในประเทศไทย  เป็นองค์การทางศาสนาคริสต์นิกายโปรเตสแตนต์ในประเทศไทย ที่ก่อตั้งขึ้นเพื่อประสานงานด้านศาสนาและดูแลสมาชิกของมูลนิธิคริสตจักรคณะแบ๊บติสต์ โดยมีศาสนาจารย์บุญครอง ปิฏกานนท์ เป็นประธานคนแรก
ประวัติ.
มิชชันนารีคณะแบปทิสต์จากสหรัฐเข้ามาทำการประกาศข่าวดีในประเทศไทยตั้งแต่ปี พ.ศ. 2376 (ค.ศ. 1833) และได้ตั้งคริสตจักรที่มีชื่ออย่างไม่เป็นทางการว่าคริสตจักรวัดเกาะในปี ค.ศ. 1837 ซึ่งภายหลังได้เปลี่ยนชื่อมาเป็นคริสตจักรไมตรีจิตในปี ค.ศ. 1924 นับเป็นคริสตจักรแบ๊บติสต์แห่งแรกในภูมิภาคเอเชียตะวันออกเฉียงใต้ เมื่อคณะแบ๊บติสต์ในสหรัฐแตกออกเป็นสองคณะ กิจการของคณะแบ๊บติสต์เดิมย้ายไปสังกัดสภาคริสตจักรในประเทศไทยซึ่งเป็นของคณะเพรสไบทีเรียน ในปี พ.ศ. 2492 (ค.ศ. 1949) คณะแบ๊บติสต์ภาคใต้ (Southern Baptist Convention) จึงส่งมิชชันนารีมา 13 ครอบครัว เพื่อริเริ่มพันธกิจแบ๊บติสต์ในประเทศไทยอีกครั้ง ใน 5 ปีแรก สามารถตั้งคริสตจักรได้ถึง 7 แห่ง
พันธกิจของคณะแบ๊บติสต์ได้ขยายอย่างรวดเร็ว เกิดคริสตจักรและหน่วยงานเป็นจำนวนมากในภูมิภาคต่าง ๆ จึงได้ตั้ง “มูลนิธิคริสตจักรคณะแบ๊บติสต์” ขึ้นและได้รับอนุญาตจัดตั้งเป็นนิติบุคคลเมื่อวันที่ 3 มกราคม พ.ศ. 2504 ต่อมาในปี พ.ศ. 2513 (ค.ศ. 1970) มีการปฏิรูประบบการทำงานโดยให้แบ๊บติสต์ชาวไทยได้บริหารงานร่วมกับมิชชันนารีต่างชาติ แล้วจัดตั้งสหคริสตจักรแบ๊บติสต์ในประเทศไทยขึ้นในปี พ.ศ. 2514 (ค.ศ. 1971) ต่อมาในปี พ.ศ. 2520 (ค.ศ. 1977) มูลนิธิคริสตจักรแบ๊บติสต์ได้รับรองจากกรมการศาสนา และในปี พ.ศ. 2545 (ค.ศ. 2002) มูลนิธิคริสตจักรคณะแบ๊บติสต์ได้มอบหมายให้สหคริสตจักรแบ๊บติสต์ในประเทศไทย เป็นผู้แทนในการดำเนินการประสานงานด้านศาสนาในนามของมูลนิธิคริสตจักรคณะแบ๊บติสต์ เพื่อเป็นการแบ่งเบาภารกิจที่มีมากขึ้นตามลำดับ จนถึงปัจจุบัน 
หลักข้อเชื่อ.
สหคริสตจักรแบ๊บติสต์ในประเทศไทย ยึดถือหลักข้อเชื่อ 8 ข้อ ดังนี้
องค์กรในสังกัด.
<templatestyles src="Col-begin/styles.css"/>
การรวมประเทศเยอรมนี

การรวมประเทศเยอรมนี  เป็นเหตุการณ์ที่เกิดขึ้นในปี ค.ศ. 1990 เมื่อสาธารณรัฐประชาธิปไตยเยอรมนี (เยอรมนีตะวันออก) และสหพันธ์สาธารณรัฐเยอรมนี (เยอรมนีตะวันตก) รวมประเทศกันเป็นเยอรมนีเดียวที่ปกครองด้วยระบอบประชาธิปไตย และได้รวมเบอร์ลินตะวันออกและเบอร์ลินตะวันตกเป็นนครหนึ่งเดียวด้วยเช่นกัน กระบวนการนี้ถูกระบุไว้โดยรัฐธรรมนูญ "กรุนด์เกอเซทซ์"  มาตรา 23 และเมื่อกระบวนการนี้สิ้นสุดลงก็ถูกขนานนามว่า เอกภาพเยอรมนี  ซึ่งจัดการเฉลิมฉลองทุกวันที่ 3 ตุลาคมของทุกปีในฐานะ "วันเอกภาพเยอรมนี"  จากการรวมประเทศในครั้งนี้ ส่งผลให้กรุงเบอร์ลินถูกยกฐานะขึ้นเป็นเมืองหลวงของเยอรมนีอีกครั้งหนึ่ง
จุดเริ่มต้นของการรวมประเทศเกิดขึ้นในเดือนพฤษภาคม ค.ศ. 1989 เมื่อระบอบการปกครองของเยอรมนีตะวันออกเริ่มสั่นคลอนจากการที่สาธารณรัฐประชาชนฮังการีเปิดพรมแดนด้านที่ติดกับออสเตรีย ส่งผลให้เกิดช่องโหว่ในแนวม่านเหล็กและเกิดการอพยพขนานใหญ่ของชาวเยอรมันตะวันออกจำนวนหลายพันคน ซึ่งหลบหนีออกจากประเทศไปยังฝั่งตะวันตกและออสเตรียโดยใช้ฮังการีเป็นทางผ่าน นอกจากนี้การปฏิวัติอย่างสงบ (Peaceful Revolution) ซึ่งเป็นระลอกการประท้วงของชาวเยอรมันตะวันออกยังส่งผลให้เกิดการจัดการเลือกตั้งเสรีขึ้นเป็นครั้งแรกในเยอรมนีตะวันออกเมื่อวันที่ 18 มีนาคม ค.ศ. 1990 และนำไปสู่การเจรจาระหว่างเยอรมนีทั้งสองประเทศถึงประเด็นสนธิสัญญารวมประเทศอีกด้วย ต่อมามีการเจรจาเพิ่มเติมซึ่งชาติมหาอำนาจอีกสี่ชาติที่เคยยึดครองเยอรมนีในอดีตได้มีส่วนร่วมด้วย จึงก่อให้เกิดการลงนามในข้อตกลงของ "สนธิสัญญาสองบวกสี่" (สนธิสัญญาว่าด้วยการตกลงขั้นสุดท้ายเกี่ยวกับดินแดนเยอรมนี) ณ กรุงมอสโก สหภาพโซเวียต เมื่อวันที่ 12 กันยายน ค.ศ. 1990 โดยให้อำนาจอธิปไตยอย่างสมบูรณ์แก่ประเทศเยอรมนีที่รวมกันใหม่ อีกทั้งเป็นการปลดปล่อยเยอรมนีทั้งสองประเทศจากภาระเกี่ยวพันจากข้อจำกัดหลายประการที่เกิดขึ้นในสมัยที่ยังเป็นเขตปกครองของชาติมหาอำนาจด้วยเช่นกัน
<templatestyles src="แม่แบบ:คำพูด/style.css" />หอประชาชนประกาศการภาคยานุวัติของสาธารณรัฐประชาธิปไตยเยอรมนี เข้าสู่ขอบเขตแห่งกฎหมายพื้นฐานสำหรับสหพันธ์สาธารณรัฐเยอรมนี ตามมาตรา 23 แห่งกฎหมายพื้นฐาน พร้อมให้มีผลบังคับใช้ตั้งแต่ 3 ตุลาคม 1990
ในทางกฎหมายถือว่าเยอรมนีตะวันออกละทิ้งอธิปไตยของตนเอง และยอมถูกผนวกเป็นส่วนหนึ่งของสหพันธ์สาธารณรัฐเยอรมนี (เยอรมนีตะวันตก) เยอรมนีภายหลังการรวมประเทศ ถือเป็นองค์ภาวะเดียวกันกับเยอรมนีที่ดำรงอยู่ก่อนหน้า มิใช่ประเทศเกิดใหม่ หรือประเทศผู้สืบสิทธิ์ ด้วยเหตุนี้ สหพันธ์สาธารณรัฐเยอรมนีสามารถดำรงสมาชิกภาพของตนในองค์การระหว่างประเทศอยู่ได้เช่นเดิม เช่น ประชาคมเศรษฐกิจยุโรป, เนโท ฯลฯ ในขณะที่สมาชิกภาพของเยอรมนีตะวันออกที่มีอยู่ในองค์การระหว่างประเทศ เช่น องค์การสนธิสัญญาวอร์ซอ ฯลฯ ถือเป็นอันสิ้นสุดลง
แค้นไอ้หนุ่ม

แค้นไอ้หนุ่ม  ภาพยนตร์ฮ่องกงแนวบู๊จาก ชอว์บราเดอร์ส โดยฝีมือการกำกับของ จางเชอะ ที่ออกฉายครั้งแรกเมื่อวันที่ 14 พฤษภาคม พ.ศ. 2513 นำแสดงโดย เดวิด เจียง และ ตี้หลุง 
เรื่องราวเกิดขึ้นในปี ค.ศ. 1925 เมื่อพระเอกงิ้วอย่าง กวนยู่หลง (ตี้หลุง) ถูกฆ่าตายอย่างโหดเหี้ยมทำให้ กวนเสี่ยวหลง (เดวิด เจียง) น้องชายของยู่หลงที่อยู่ต่างเมืองได้เดินทางมาเพื่อล้างแค้นให้กับพี่ชายด้วยการจัดการกับผู้มีส่วนเกี่ยวข้องในการตายของพี่ชาย
โยอาคิม ฟ็อน ริบเบินทร็อพ

อุลริช ฟรีดรีช วิลเฮ็ล์ม โยอาคิม ฟ็อน ริบเบินทร็อพ  (30 เมษายน ค.ศ. 1893 - 16 ตุลาคม ค.ศ. 1946) เป็นนักการเมืองและนักการทูตชาวเยอรมันที่ได้ดำรงตำแหน่งรัฐมนตรีว่าการกระทรวงต่างประเทศของนาซีเยอรมนี ตั้งแต่ ค.ศ. 1938 ถึง ค.ศ. 1945
ริบเบินทร็อพได้รับความสนใจเป็นครั้งแรกจากอดอล์ฟ ฮิตเลอร์ในฐานะที่เป็นนักธุรกิจที่เดินทางไปในที่ต่าง ๆ และมีความรู้เกี่ยวกับโลกภายนอกมากกว่าพวกนาซีระดับอาวุโสส่วนใหญ่ และเป็นผู้มีอำนาจในด้านการต่างประเทศ เขาได้เสนอบ้านของเขาที่ชลอส ฟุสเซิล สำหรับการประชุมลับในเดือนมกราคม ค.ศ. 1933 ส่งผลทำให้ฮิตเลอร์ได้รับการแต่งตั้งเป็นนายกรัฐมนตรีแห่งเยอรมนี เขาได้กลายเป็นคนสนิทของฮิตเลอร์ ทำให้สมาชิกพรรคบางคนต่างรังเกียจ ที่มองเขาว่าดูผิวเผินและไร้ความสามารถ เขาได้รับการแต่งตั้งให้เป็นเอกอัครราชทูตซึ่งประจำการที่ศาลเซนต์เจมส์ ราชสำนักแห่งสหราชอาณาจักร ใน ค.ศ. 1936 และจากนั้นรัฐมนตรีว่าการกระทรวงต่างประเทศแห่งเยอรมนี ในเดือนกุมภาพันธ์ ค.ศ. 1938
ก่อนสงครามโลกครั้งที่สอง เขาได้มีบทบาทที่สำคัญในการเป็นนายหน้าในกติกาสัญญาเหล็ก (จับมือเป็นพันธมิตรกับฟาสซิสต์อิตาลี) และกติกาสัญญาโมโลตอฟ–ริบเบินทร็อพ (กติกาสัญญาไม่รุกรานระหว่างกันของนาซี-โซเวียต) เขาได้ให้การสนับสนุนที่จะรักษาความสัมพันธ์อันดีกับโซเวียต และคัดค้านการรุกรานสหภาพโซเวียต ในปลาย ค.ศ. 1941 เนื่องจากอเมริกันได้ให้ความช่วยเหลือแก่อังกฤษและ "อุบัติการณ์" ที่เกิดขึ้นบ่อยครั้งมากขึ้นในมหาสมุทรแอตแลนติกเหนือระหว่างเรืออูและเรือรบอเมริกันที่คอยคุ้มกันคอนวอยไปยังอังกฤษ ริบเบินทร็อพได้ทำให้การเจรจาระหว่างญี่ปุ่น-อเมริกันในวอชิงตันนั้นล้มเหลวและเพื่อให้ญี่ปุ่นโจมตีสหรัฐ เขาได้ให้การสนับสนุนอย่างทุ่มสุดตัวในการประกาศสงครามต่อสหรัฐหลังการโจมตีที่เพิร์ลฮาร์เบอร์ ตั้งแต่ ค.ศ. 1941 อิทธิพลของริบเบินทร็อพได้เสื่อมถอยลง
เขาถูกจับกุมในเดือนมิถุนายน ค.ศ. 1945 ริบเบินทร็อพถูกตัดสินว่ามีความผิดและถูกลงโทษด้วยการประหารชีวิตในการพิจารณาคดีเนือร์นแบร์คสำหรับบทบาทของเขาในการริเริ่มสงครามโลกครั้งที่สองในยุโรปและทำให้เกิดฮอโลคอสต์ เมื่อวันที่ 16 ตุลาคม ค.ศ. 1946 เขากลายเป็นจำเลยเนือร์นแบร์คคนแรกที่ถูกประหารชีวิตด้วยการแขวนคอ
ทะเลสาบเวิร์ท

ทะเลสาบเวิร์ท  เป็นทะเลสาบน้ำจืดขนาดใหญ่ตั้งอยู่ในรัฐคารินเทีย ทางตอนใต้ของประเทศออสเตรีย เป็นหนึ่งในสถานที่ท่องเที่ยวที่มีชื่อเสียงและได้รับความนิยมอย่างมากแห่งหนึ่งของออสเตรีย
มีความกว้าง 16.5 กิโลเมตร ครอบคลุมพื้นที่กว่า 90 ตารางกิโลเมตร จุดที่ลึกที่สุดอยู่ที่ทางตะวันตกมีความลึกประมาณ 85 เมตร โดยชื่อ "ทะเลสาบเวิร์ท" มาจากภาษาเยอรมันสูงโบราณ "แวร์แดร์เซ" (Werdersee) แปลว่า "ทะเลสาบเกาะ" โดยที่นี่มีเกาะขนาดใหญ่ 3 เกาะ ชื่อนี้ถูกใช้มาจนถึงศตวรรษที่ 19 จากนั้นจึงเริ่มเป็นที่รู้จักในชื่อทะเลสาบเวิร์ท 
ทะเลสาบเวิร์ท เกิดจากการละลายของธารน้ำแข็งโบราณที่ไหลไปตามเนินเขาคารินเทียกลาง จนเกิดเป็นทะเลสาบขนาดใหญ่ ที่มีปริมาตรน้ำ 816 ล้านลูกบาตรเมตร มีสภาพภูมิอากาศอบอุ่น อุณหภูมิโดยเฉลี่ยอยู่ที่ 28 องศาเซลเซียส เนื่องจากมีเทือกเขาป้องกันอากาศหนาวอยู่ ทำให้มีภูมิอากาศแบบเมดิเตอร์เรเนียน เมื่อถึงฤดูหนาว โดยปกติน้ำที่นี่จะยังไม่แข็งตัวเป็นน้ำแข็งจนกว่าจะก่อนถึงเดือนมกราคม และจะกลายเป็นน้ำแข็งก็ต่อเมื่อฤดูหนาวนั้นอุณหภูมิหนาวจัดเท่านั้น โดยอุณหภูมิจะเริ่มเย็นตั้งแต่ปลายเดือนกันยายน แต่ในช่วงฤดูใบไม้ร่วงอากาศจะอบอุ่น อีกทั้งสีของน้ำจะแปรเปลี่ยนไปตามฤดูกาล และจากสภาพภูมิอากาศที่อบอุ่นทำให้เป็นหนึ่งในแหล่งที่เป็นที่เล่นน้ำและแล่นเรือใบรวมถึงอาบแดดที่ได้รับความนิยมอย่างมากในออสเตรเลีย และยังเป็นแหล่งอาศัยของสัตว์ป่าชนิดต่าง ๆ ทั้ง นก, ปลา, สัตว์สะเทินน้ำสะเทินบก และสัตว์เลื้อยคลานหลายชนิด โดยเฉพาะกลันโฟร์ตทางทิศตะวันออกที่เป็นเขตป่าอนุรักษ์ เป็นที่ตั้งของเขตสงวนนาทูรา 2000
ทะเลสาบเวิร์ท ในช่วงฤดูร้อนได้รับความนิยมอย่างมาก จึงเกิดมีการปลูกสร้างบ้านและที่พักอาศัยที่มีความสวยงามอยู่รอบ ๆ ทะเลสาบ ทั้งสถาปัตยกรรมแบบบาโรก, ศิลปะสมัยใหม่ และบ้านในชนบทของอังกฤษ อีกทั้งเป็นแรงบันดาลให้ศิลปินและจิตรกรจำนวนมากใช้ที่นี่เป็นฉากหลังในงานศิลปะ ตลอดจนใช้เป็นฉากในการถ่ายทำภาพยนตร์เรื่องต่าง ๆ อีกทั้งยังเป็นสถานที่ ๆ ใช้ในการแข่งขันไตรกีฬาที่ใหญ่ที่สุดในออสเตรีย คือ ไตรกีฬาคนเหล็ก ตลอดจนหาดทรายริมทะเลสาบก็ใช้เป็นสถานที่แข่งขันวอลเลย์บอลชายหาด และยังมีสไลเดอร์ขนาดใหญ่ของเทศบาลเมืองที่ให้บริการฟรีแก่ผู้มาเล่นน้ำด้วย
ในด้านชีวภาพ ที่นี่มีปลาอย่างน้อย 21 ชนิด ทั้งปลาพื้นถิ่น หลายชนิดเป็นปลาหายาก รวมถึงปลาเวลส์ ปลาหนังขนาดใหญ่ที่สุดของทวีปยุโรป และปลาแสงอาทิตย์หูยาว ซึ่งเป็นปลาต่างถิ่นจากทวีปอเมริกาเหนือ ที่ยังไม่มีรายงานการสร้างความเสียหายให้แก่สิ่งแวดล้อม และยังเป็นแหล่งอาศัยและทำรังวางไข่ของนกเป็ดผีใหญ่ ที่ใหญ่ที่สุดในออสเตรียอีกด้วย
โยเซ็ฟ เม็งเงอเลอ

โยเซ็ฟ เม็งเงอเลอ (16 มีนาคม ค.ศ. 1911 – 7 กุมภาพันธ์ ค.ศ. 1979) มีฉายาว่า ทูตแห่งความตาย  และ ทูตสีขาว  เป็นนายแพทย์ชาวเยอรมัน และเป็นเจ้าหน้าที่หน่วยเอ็สเอ็สในช่วงสงครามโลกครั้งที่สอง เขาได้เป็นที่จดจำมากที่สุดสำหรับการปฏิบัติหน้าที่ในค่ายกักกันเอาช์วิทซ์ ที่เขาได้ทำการทดลองที่ร้ายแรงต่อนักโทษและเป็นสมาชิกทีมแพทย์ที่คัดเลือกเหยื่อเพื่อทำการสังหารในห้องรมแก๊ส เมื่อกองทหารโซเวียตได้กวาดพื้นที่ผ่านโปแลนด์ทำให้เม็งเงอเลอต้องย้ายไป 280 กิโลเมตร (170 ไมล์) จากเอาชวิทซ์ไปยังค่ายกักกันโกรส-โรเซิน เมื่อวันที่ 17 มกราคม ค.ศ. 1945 เพียง 10 วันก่อนที่กองทัพโซเวียตเดินทางมาถึงเอาช์วิทซ์
ก่อนสงคราม เม็งเงอเลอได้รับปริญญาเอกสาขามานุษยวิทยาและการแพทย์และเริ่มต้นอาชีพในฐานะนักวิจัย เขาได้เข้าร่วมพรรคนาซีใน ค.ศ. 1937 และเอ็สเอ็สใน ค.ศ. 1938 เขาได้รับมอบหมายเป็นเจ้าหน้าที่แพทย์สนามของกองพัน เมื่อสงครามโลกครั้งที่สองเริ่มขึ้น จากนั้นก็ได้ถูกย้ายไปประจำการในค่ายกักกันนาซีในช่วงต้น ค.ศ. 1943 และรับหน้าที่ในเอาช์วิทซ์ ซึ่งเขาได้เห็นโอกาสที่จะทำการวิจัยทางพันธุกรรมในมนุษย์ การทดลองของเขาได้เน้นไปที่ฝาแฝดเป็นหลักโดยไม่คำนึงถึงสุขภาพหรือความปลอดภัยของเหยื่อ
หลังสงคราม เม็งเงอเลอได้หลบหนีไปยังอเมริกาใต้ เขาเดินเรือไปยังอาร์เจนตินาในเดือนกรกฎาคม ค.ศ. 1949 ซึ่งได้รับความช่วยเหลือโดยเครือข่ายอดีตสมาชิกเอ็สเอ็ส ตอนแรก เขาอาศัยอยู่ในและบริเวณรอบ ๆ กรุงบัวโนสไอเรส จากนั้นก็หลบหนีไปยังปารากวัยใน ค.ศ. 1959 และบราซิลใน ค.ศ. 1960 ตลอดเวลาที่ผ่านมาได้ถูกเยอรมนีตะวันตก อิสราเอล และนักล่านาซี (เช่น ซีม็อน วีเซินทาล) ตามล่าเพื่อจะนำตัวไปขึ้นศาลในฐานะอาชญากรสงคราม เม็งเงอเลอได้หลบหนีรอดจากการถูกจับกุม แม้ว่าจะมีการร้องขอให้ส่งผู้ร้ายข้ามแดนโดยรัฐบาลเยอรมนีตะวันตกและปฏิบัติการลับโดยสำนักข่าวกรองอิสราเอล มอสซาด เขาจมน้ำเสียชีวิตใน ค.ศ. 1979 ภายหลังจากทุกข์ทรมานในขณะที่ว่ายน้ำออกนอกชายฝั่งเบอร์ติโอกา และถูกฝังศพด้วยชื่อปลอมคือ ว็อล์ฟกัง แกร์ฮาร์ท ซากศพของเขาได้ถูกขุดขึ้นมาและได้รับการยืนยันโดยการตรวจสอบทางนิติเวชใน ค.ศ. 1985
หัวใจและไกปืน

หัวใจและไกปืน  เป็นละครโทรทัศน์แนวแอ็คชั่น, ดราม่า สร้างจากบทประพันธ์ของ วิศวนาถ เจ้าของประพันธ์ หงส์เหนือมังกร และ มังกรเดียวดาย โดยถูกนำมาสร้างเป็นละครโทรทัศน์มาแล้ว 2 ครั้ง 
ครั้งแรกเมื่อปี พ.ศ. 2541 โดย บริษัท เป่าจินจง จำกัด บทโทรทัศน์ มโน โชคแจ่มใส, คฑาหัสต์ บุษปะเกศ, นพพล โกมารชุน ผู้จัดละครและกำกับการแสดงโดย นพพล โกมารชุน นำแสดงโดย อำพล ลำพูน , ณัฐริกา ธรรมปรีดานันท์ ออกอากาศทุกวันจันทร์-อังคาร เวลา 20.20 - 22.20 ทางช่อง 7
ครั้งที่สองในปี พ.ศ. 2560 สร้างโดย บริษัท กลมกล่อม โปรดักชั่น จำกัด บทโทรทัศน์ พิง ลำพระเพลิง ผู้จัดละคร นภัสกร มิตรเอม, ปิยธิดา มิตรธีรโรจน์ กำกับการแสดงโดย นภัสกร มิตรเอม นำแสดงโดย ปรีติ บารมีอนันต์, ณัฐชา เจกะ ออกอากาศทุกจันทร์-อังคาร เวลา 21.00 - 22.00 น. ทางช่องโมโน 29
เพลงประกอบละคร.
พ.ศ. 2541
พ.ศ. 2559
ฟุตบอลอาเซียนชิงแชมป์เยาวชนอายุไม่เกิน 19 ปี 2016

การแข่งขัน ฟุตบอลอาเซียนชิงแชมป์เยาวชนอายุไม่เกิน 19 ปี 2016 เป็นการแข่งขันครั้งที่ 13 ของทัวร์นาเมนต์ ซึ่งจัดขึ้นโดย สหพันธ์ฟุตบอลอาเซียน การแข่งขันครั้งนี้จัดการแข่งขันที่ ประเทศเวียดนาม ซึ่งเป็นครั้งที่หกหลังจาก 2007, 2009, 2010, 2012 และ 2014. ระหว่างวันที่ 11 กันยายน ถึง 24 กันยายน พ.ศ. 2559. สิบเอ็ดจากสิบสองชาติสมาชิกของ สหพันธ์ฟุตบอลอาเซียน จะได้มีส่วนร่วมในทัวร์นาเมนต์ที่ประกอบไปด้วยสองกลุ่มที่มีห้าและหกทีม.
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ฮูโก ชิฟ

ฮูโก ชิฟ (26 เมษายน ค.ศ. 1834 – 8 กันยายน ค.ศ. 1915) หรือ อูโก ชิฟ (Ugo Schiff) เป็นนักเคมีชาวเยอรมัน/อิตาลี เกิดที่เมืองแฟรงก์เฟิร์ต เรียนที่มหาวิทยาลัยเกิททิงเงินภายใต้การสอนของฟรีดริช เวอเลอร์ หลังจากนั้นชิฟย้ายไปอยู่สวิตเซอร์แลนด์เพื่อทำงานที่มหาวิทยาลัยแบร์น ชิฟเป็นผู้หนึ่งที่สนับสนุนแนวคิดสังคมนิยมและเคยติดต่อทางจดหมายกับคาร์ล มากซ์ และฟรีดริช เอ็งเงิลส์ และเป็นผู้ร่วมก่อตั้งหนังสือพิมพ์สังคมนิยม "Avanti!" ในปี ค.ศ. 1894
ในปี ค.ศ. 1863 ชิฟย้ายไปอยู่ที่ประเทศอิตาลี ทำงานที่มหาวิทยาลัยปิซาและพิพิธภัณฑ์ประวัติศาสตร์ธรรมชาติฟลอเรนซ์ ต่อมาในปี ค.ศ. 1877 ชิฟดำรงตำแหน่งศาสตราจารย์ด้านเคมีที่มหาวิทยาลัยตูรินและกลับไปอยู่ที่เมืองฟลอเรนซ์ในอีก 2 ปีต่อมาเพื่อดำรงตำแหน่งศาสตราจารย์ด้านเคมีที่มหาวิทยาลัยฟลอเรนซ์ ชิฟเสียชีวิตที่ฟลอเรนซ์ในปี ค.ศ. 1915
ชิฟมีผลงานการค้นพบเบสชิฟ ซึ่งเป็นสารกลุ่มอิมีนที่มีประโยชน์ทางเคมีหลายอย่าง และพัฒนาการทดสอบชิฟ ซึ่งเป็นการทดสอบหาสารกลุ่มแอลดีไฮด์
มิสเตอร์ฟูจิ

แฮร์รี ฟูจิวะระ (Harry Fujiwara) (4 พฤษภาคม ค.ศ. 1934 – 28 สิงหาคม ค.ศ. 2016) เป็นนักมวยปล้ำอาชีพและผู้จัดการชาวอเมริกันที่รู้จักกันดีในชื่อ มิสเตอร์ฟูจิ (Mr. Fuji) เคยเป็นอดีตแชมป์แท็กทีม 5 สมัยร่วมกับ Professor Tanaka และ Mr.Saito เริ่มเข้าสู่วงการมวยปล้ำในช่วงปี 60 และกลายเป็นดาวร้ายระดับพระกาฬในยุค 70 ซึ่งมีเอกลักษณ์คือการสาดเกลือเข้าตาคู่ต่อสู้เพื่อหวังชัยชนะ ต่อมาได้ผันตัวมาเป็นผู้จัดการให้แก่นักมวยปล้ำชื่อดังหลายราย อาทิเช่น Don Muraco, Demolition และ Yokozuna โดยเขาออกจาก WWE หลัง WrestleMania 12 และรีไทร์จากวงการมวยปล้ำ Mr.Fuji ได้เข้าสู่หอเกียรติยศดับเบิลยูดับเบิลยูอีในปี 2007 และได้เสียชีวิตลงด้วยวัย 82 ปี เมื่อวันที่ 28 สิงหาคม ค.ศ. 2016
หักเหลี่ยมพระกาฬ

หักเหลี่ยมพระกาฬ เป็นละครโทรทัศน์แนวแอ็คชั่น-ดราม่า เค้าโครงเรื่อง สิปปกร เป็นบทประพันธ์ของ บทโทรทัศน์โดย กำกับการแสดงโดย ชาคริต พานิชกุล ผลิตโดย บริษัท ชาโดว์ เอ็นเตอร์เทนเม้นท์ จำกัด ออกอากาศทุกวันเสาร์–อาทิตย์ เวลา 17.00 น. – 18.00 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ศรราม เทพพิทักษ์, รินลณี ศรีเพ็ญ และนักแสดงชั้นนำอีกมากมาย เริ่มตอนแรกวันที่ พ.ศ. 2546–พ.ศ. 2546
เรื่องย่อ.
คมฆ์ เข้าคุกด้วยข้อหาทำร้ายร่างกายผู้อื่น เมื่อเข้าไปอยู่ในคุก คมฆ์ได้รู้จักกับ เดช ซึ่งคมฆ์ได้ช่วยเดชไว้จากพวกเจ้าพ่อในคุกที่ชอบหาเรื่องเดชเป็นประจำ เดชซาบซึ้งและพอใจในฝีมือของคมฆ์มาก เดชเลยชวนคมฆ์มาเป็นลูกน้องด้วยกัน ให้กับ โตมร เจ้าพ่อใหญ่ที่มีธุรกิจผิดกฎหมายทุกประเภท ซึ่งเป็นพ่อของ มีนา คุณหนูสุดเอาแต่ใจ แต่การทำงานของคมฆ์ให้กับโตมร มีเงื่อนงำความแค้นที่รอการชำระความ แต่กลับมีความรักมาเป็นอุปสรรค คมฆ์จะต้องทำอย่างไรกับเรื่องนี้ ความแค้น ความรัก จะแยกออกจากกันได้ไหม
พระพิฆเนศ มหาเทพแห่งปัญญา 2

พระพิฆเนศ มหาเทพแห่งปัญญา 2  เป็นภาพยนตร์แอนิเมชันชื่อดังของ บอลลีวู้ด ในเครือของ shemaroo กำกับภาพยนตร์โดย Pankaj Sharma เป็นภาพยนตร์ต่อจากภาคแรก คือ พระพิฆเนศ มหาเทพแห่งปัญญา ภาพยนตร์เรื่องนี้มีภาคต่อของภาพยนตร์เรื่อง พระพิฆเนศ มหาเทพแห่งปัญญา 3
เนื้อเรื่องย่อ.
ภาพยนตร์เรื่อง พระพิฆเนศ มหาเทพแห่งปัญญา 2 เป็นเรื่องเกี่ยวกับวีรกรรมความกล้าหาญ การใช้สติปัญญาในการแก้ปัญหาของพระพิฆเนศในการเขียนหนังสือของฤๅษีตนหนึ่ง และเมื่อพระพิฆเนศทำผิด ท่านก็ได้รับการอบรมสั่งสอนจากพระแม่ปารวตี รวมทั้งบอกต้นกำเนิดของราชาหนู ข้ารับใช้และพาหนะคู่ใจของพระพิฆเนศด้วย
การท่องเที่ยวในประเทศไอซ์แลนด์

การท่องเที่ยวในประเทศไอซ์แลนด์ ได้เติบโตขึ้นอย่างมากตามเศรษฐกิจสำคัญในช่วง 15 ปีที่ผ่านมา ในช่วงปี ค.ศ. 2015 คาดว่าอุตสาหกรรมการท่องเที่ยวมีส่วนช่วยต่อจีดีพีของไอซ์แลนด์มากกว่าร้อยละ 5 จำนวนนักท่องเที่ยวชาวต่างชาติถูกกำหนดไว้เกินกว่า 1,000,000 คนโดยเผื่อเหลือเผื่อขาด และการท่องเที่ยวเป็นผู้รับผิดชอบในส่วนแบ่งเกือบร้อยละ 30 ของรายได้จากการส่งสินค้าออกของประเทศ
ประวัติ.
การให้บริการแก่นักท่องเที่ยวต่างชาติมาเป็นเวลานานเป็นส่วนที่ไม่มีนัยสำคัญทางเศรษฐกิจของประเทศไอซ์แลนด์ ซึ่งนาน ๆ ครั้งที่จะมีส่วนช่วยมากกว่าร้อยละ 2 ของจีดีพี แม้จะมีการถือกำเนิดของการเดินทางทางอากาศระหว่างประเทศมาอย่างยาวนานก็ตาม จนกระทั่งต้นคริสต์ทศวรรษ 1980 จำนวนผู้มาเยือนจากต่างประเทศไอซ์แลนด์ได้เพิ่มขึ้นอย่างช้า ๆ และไม่สม่ำเสมอ โดยไม่เกิน 80,000 คนในปีเดียว และเป็นเวลาหลายปีหลังจากนั้น ก็แทบจะไม่ทันกับการเพิ่มขึ้นของจำนวนชาวไอซ์แลนด์ที่เดินทางไปและกลับประเทศ สถานการณ์เช่นนี้ยังคงอยู่จนกระทั่งสิ้นศตวรรษ เมื่อจำนวนของผู้มาเยือนเกินประชากรที่อาศัยอยู่เป็นครั้งแรกที่ประมาณ 300,000 คน
ไม่กี่ปีต่อมา อุตสาหกรรมการท่องเที่ยวไอซ์แลนด์เริ่มประสบความเจริญ ซึ่งในวันนี้ได้แสดงให้เห็นว่าไม่มีสัญญาณของการลดน้อยลง ซึ่งมีสักขีพยานด้วยความจริงที่ว่าจำนวนนักท่องเที่ยวต่างชาติเพิ่มขึ้นโดยเฉลี่ยร้อยละ 6 ต่อปี ระหว่าง ค.ศ. 2003 และ 2010 และโดยบางส่วนร้อยละ 20 ต่อปีโดยเฉลี่ยระหว่าง ค.ศ. 2010 และ 2014 รวมถึงในปี ค.ศ. 2015 ยังคงมีความต่อเนื่องของการเพิ่มขึ้นอย่างรวดเร็วนี้ กับจำนวนของนักท่องเที่ยวชาวต่างชาติที่มีอยู่เกิน 1 ล้านคนในช่วงเดือนมกราคมถึงตุลาคม ตามที่คณะกรรมการการท่องเที่ยวไอซ์แลนด์ จำนวนรวมของการพักค้างคืนโดยนักท่องเที่ยวชาวต่างชาติในประเทศไอซ์แลนด์เพิ่มขึ้นจาก 595,000 คนใน ค.ศ. 2000 ไปเป็น 2.1 ล้านคนใน ค.ศ. 2010 ก่อนที่จะเพิ่มขึ้นเป็น 4.4 ล้านคนใน ค.ศ. 2014
จำนวนของคนที่ทำงานในอุตสาหกรรมที่เกี่ยวข้องกับการท่องเที่ยวในประเทศไอซ์แลนด์อยู่ที่ 21,600 อัตราใน ค.ศ. 2014 คิดเป็นเกือบร้อยละ 12 ของแรงงานทั้งหมด และการท่องเที่ยวมีส่วนช่วยโดยตรงต่อจีดีพีประมาณร้อยละ 5
แอ็นสท์ เริห์ม

แอ็นสท์ ยูลีอุส กึนเทอร์ เริห์ม  เป็นนายทหารเยอรมัน และสมาชิกผู้ร่วมก่อตั้งพรรคนาซี และเป็นผู้นำของชตวร์มอัพไทลุง (กองพันพายุ)
แอ็นสท์ เริห์ม เป็นนายทหารบกในกองทัพราชอาณาจักรบาวาเรีย และเคยผ่านสงครามโลกครั้งที่หนึ่ง เขาได้รับบาดเจ็บในหน้าที่สามครั้งจนได้รับกางเขนเหล็กชั้นที่หนึ่ง ต่อมาหลังสิ้นสุดสงครามโลกครั้งที่หนึ่ง เริห์มในชั้นยศร้อยเอกก็ยังคงปฏิบัติหน้าที่ในกองกำลังไรชส์แวร์ ซึ่งในปี 1919 เขาเข้าร่วมพรรคกรรมกรเยอรมัน (ซึ่งเป็นต้นกำเนิดพรรคนาซี) จนได้รู้จักกับสิบตรีอดอล์ฟ ฮิตเลอร์ ซึ่งเข้ามาสอดแนมพรรคกรรมกรเยอรมัน 
ในช่วงแรก เริห์มกับฮิตเลอร์เป็นเพื่อนสนิทและพันธมิตรกัน เริห์มใช้เส้นสายทางทหารจัดตั้งกองกำลังกึ่งทหารที่ชื่อว่าชตวร์มอัพไทลุง (เอ็สอา) ต่อมาในปี 1923 เขามีส่วนร่วมในกบฏโรงเบียร์ ซึ่งจบลงบนความล้มเหลว ฮิตเลอร์ถูกพิพากษาว่ามีความผิดฐานกบฏต่อแผ่นดินและถูกส่งตัวเข้าเรือนจำ ทางด้านเริห์มได้รับการรอลงอาญา
ในปี 1924 ขณะที่ฮิตเลอร์ยังคงอยู่ในเรือนจำ เริห์มได้เป็นสมาชิกไรชส์ทาคสังกัดพรรคนาซีเป็นเวลาครึ่งปี ในช่วงนี้ เริห์มมีความคิดไม่ลงรอยกับฮิตเลอร์และลูเดินดอร์ฟ ในประเด็นเส้นทางอนาคตของพรรค เขาจึงลาออกจากทุกตำแหน่งในพรรค ต่อมาในปี 1928 เริห์มเดินทางไปเป็นผู้ทรงคุณวุฒิประจำกองทัพโบลิเวีย และได้รับยศพลโท 
ในปี 1930 เริห์มได้รับการติดต่อจากฮิตเลอร์ ซึ่งเชิญเขากลับเยอรมนีเพื่อรับตำแหน่งเป็นเสนาธิการเอ็สอา ต่อมาในปี 1934 ฮิตเลอร์เห็นว่าเขาเป็นคู่แข่งที่มีศักยภาพและน่ากลัวจนหวาดระแวงว่าจะโค่มล้มอำนาจของตน จึงชิงกำจัดเขาในช่วงคืนแห่งมีดยาว โดยออกประกาศกล่าวหาว่าเริห์มรับเงินจากรัฐบาลฝรั่งเศสเพื่อโค่นล้มฮิตเลอร์
ฮิตเลอร์ลังเลในการลงนามให้ประหารชีวิตเริห์ม ท้ายที่สุดเขาตัดสินใจให้เริห์มฆ่าตัวตาย จึงส่งนายพลเอ็สเอ็สชื่อว่าไอค์เคอกับลิพแพร์ท ไปหาเริห์มที่ห้องขังและโยนปืนพกให้เริห์ม เริห์มกล่าวว่าถ้าจะฆ่าเขาก็ให้ฮิตเลอร์เป็นคนฆ่า และยืนถอดเสื้อเบ่งอกท้าทาย นายพลเอ็สเอ็สจึงยิงเริห์มตายในห้องขัง
ลาแบนด้าไทยแลนด์

La Banda Thailand ซุป'ตาร์บอยแบนด์  คือรายการประกวดร้องเพลงโดยหาบอยแบนด์ ผลิตโดย ทีวี ธันเดอร์ โดยซื้อลิขสิทธิ์รายการ Fremantle media เจ้าของเดียวกับ The X Factor และ America's Got Talent โดยถูกสร้างขึ้นจากฝีมือของ Producer ชื่อดัง Simon Cowell ผู้ให้กำเนิด วงบอยแบนด์อันดับหนึ่งของโลกอย่าง One Direction ภายใต้เป้าหมายเดียวกัน นั่นคือรายการนี้ตามหาผู้ชายที่มีคุณสมบัติครบทั้ง "เสน่ห์และเสียงร้อง"
รูปแบบและกติกาการแข่งขัน.
รอบ Auditions.
รอบ Auditions ผู้เข้าแข่งขันจะเปิดตัวบนเวทีรายการ La Banda Thailand โดยแบ่งออกเป็น 2 รอบย่อยๆ ดังนี้
รอบที่ 1 : แฟนคลับทั้ง 300 คน จะเป็นผู้ตัดสินโดยดูจากเพียงเสน่ห์ของผู้เข้าแข่งขัน ดังนั้นผู้เข้าแข่งขันจะต้องทำทุกวิถีทางเพื่อเอาชนะใจแฟนคลับให้ได้ หากแฟนๆทั้ง 300 คน ชอบหรือถูกใจในเสน่ห์ของผู้เข้าแข่งขันให้โหวต “Yes” หากไม่ถูกใจให้โหวต “No” ผู้เข้าแข่งขันที่ได้รับคะแนนเสียง 75% ขึ้นไปจะผ่านเข้าไปเจอกับ กรรมการทั้ง 4 คน
รอบที่ 2 : เมื่อได้เข้ามาเจอกับกรรมการ ผู้เข้าแข่งขันต้องแสดงความสามารถในการร้องเพลงต่อหน้าคณะกรรมการ หากเสียงของผู้เข้าแข่งขันสามารถเอาชนะใจกรรมการ 3 ใน 4 คน ผู้เข้าแข่งขันก็จะสามารถผ่านเข้าไปสู่รอบต่อไปได้
รอบ Middle.
ภารกิจแรก : ผู้ที่ผ่าน Audition ทั้งหมดจะเข้าสู่รอบคัดเลือก หรือ Culling ซึ่งเป็นรอบที่เฟ้นหาหนุ่มหล่อ คุณภาพเสียงดี ตัดสินโดยการร้องเพลงสด ไม่มีดนตรีประกอบ เพื่อให้กรรมการเลือกผู้เข้าแข่งขันจำนวน 15 คน ผ่านเข้าสู่ภารกิจต่อไป
ภารกิจที่ 2 : “MV” ผู้ที่ผ่านเข้ารอบจะถูกแบ่งกลุ่มๆละ 5 คน แต่ละกลุ่มจะต้องฝึกซ้อมอย่างหนักเพื่อถ่ายทำ MV แรกในชีวิต พร้อมทั้งการแสดงต่อหน้ากรรมการและแฟนคลับ 300 คน ผู้ที่ผ่านเข้ารอบมีเพียงแค่ 12 คนเท่านั้น ที่จะมีโอกาสผ่านเข้าไปสู่รอบเข้า Semi Final
กติกาการโหวตคือ 1 กลุ่มที่แฟนคลับ 300 คนเลือก และ 1 กลุ่มที่กรรมการทั้ง 4 คนเลือก จะได้ผ่านเข้ารอบ Semi Final ทันที ส่วนกลุ่มที่เหลือจะถูกกรรมการเลือกอีกเพียง 2 คนเท่านั้นที่จะได้ผ่านเข้ารอบต่อไป
รอบ Semi Final.
รอบรองชนะเลิศ ผู้เข้าแข่งขันจะถูกแบ่งกลุ่มๆละ 4-5 คน เพื่อโชว์แบบกลุ่ม และโชว์เดี่ยวตามโจทย์ในแต่ละสัปดาห์ โดยมีกติกาในการคัดเลือกดังนี้
สัปดาห์ที่ 7 :' แบ่งเป็น 3 กลุ่มๆละ 4 คน เพื่อโชว์แบบกลุ่ม โดยกรรมการจะเลือกผู้เข้าแข่งขันทั้งหมด 3 คน และแฟนคลับ 300 คน เลือกผู้เข้าแข่งขัน 1 คน ที่ชื่นชอบที่สุดไม่ว่าจากกลุ่มใดก็ตาม เมื่อได้ผู้เข้าแข่งขันจำนวน 4 คนแล้ว จะทำการโชว์เดี่ยวเพื่อให้กรรมการเลือกผู้เข้าแข่งขันที่ดีที่สุด 1 คนผ่านเข้าสู่รอบ Final
สัปดาห์ที่ 8 : แบ่งเป็น 2 กลุ่มๆละ 5 คน และ 6 คน เพื่อโชว์แบบกลุ่ม โดยกรรมการ และแฟนคลับจะเลือกผู้เข้าแข่งขันที่ชื่นชอบที่สุด 1 คน ผ่านเข้าสู่รอบ Final
สัปดาห์ที่ 9 : แบ่งเป็น 2 กลุ่มๆ ละ 5 คน เพื่อโชว์แบบกลุ่ม โดยกรรมการ และแฟนคลับจะเลือกผู้เข้าแข่งขันที่ชื่นชอบที่สุด 1 คน ผ่านเข้าสู่รอบ Final
สัปดาห์ที่ 10 : แบ่งเป็น 2 กลุ่มๆละ 5-4 คน เพื่อโชว์แบบกลุ่ม โดยกรรมการ และแฟนคลับจะเลือกผู้เข้าแข่งขันที่ชื่นชอบที่สุด 1 คน ผ่านเข้าสู่รอบ Final
เมื่อผ่านไปทั้งสิ้น 10 สัปดาห์ จะมีผู้ผ่านเข้าสู่รอบ Final จำนวน 4 คน และเพื่อให้คนไทยทั้งประเทศได้มีส่วนร่วมในการออกแบบบอยแบนด์ในดวงใจ จึงจัดกิจกรรม Public Vote ขึ้น กิจกรรมที่เปิดโอกาสให้ผู้ชมทางบ้าน Vote หนุ่มหล่อ เสียงดี โดนใจจำนวน 3 คน ผ่านเข้าสู่รอบ Final โดยเปิดให้ Vote 24 ชั่วโมงหลังจากโชว์จบลง
รอบ Auditions.
<templatestyles src="Col-begin/styles.css"/>
#เปลี่ยนทาง - ผ่านเข้ารอบ
#เปลี่ยนทาง - ไม่ผ่านเข้ารอบ
#เปลี่ยนทาง - ผ่านเข้ารอบ
#เปลี่ยนทาง - ไม่ผ่านเข้ารอบ
ฟุตบอลชิงแชมป์แห่งชาติยุโรป 2020

ฟุตบอลชิงแชมป์แห่งชาติยุโรป 2020  หรือรู้จักกันในชื่อ ยูโร 2020 เป็นการแข่งขันฟุตบอลชิงแชมป์แห่งชาติยุโรปครั้งที่ 16 จัดขึ้นโดยยูฟ่า โดยเป็นครั้งแรกที่จะมีการแข่งขันใน 12 เมืองของทวีปยุโรป เพื่อเป็นการฉลองครบรอบ 60 ปีของการแข่งขัน
ทัวร์นาเมนต์จะจัดขึ้นใน 12 เมืองใน 12 ประเทศยูฟ่า เดิมทีจะมีกำหนดขึ้นตั้งแต่วันที่ 12 มิถุนายน ถึง 12 กรกฎาคม ค.ศ. 2020 เมื่อวันที่ 17 มีนาคม ค.ศ. 2020 ยูฟ่าได้ประกาศออกมาว่าทัวร์นาเมนต์จะล่าช้าประมาณหนึ่งปีเนื่องจากการแพร่ระบาดโคโรนาไวรัสทั่วยุโรปใน ค.ศ. 2020 และเสนอให้มีขึ้นตั้งแต่วันที่ 11 มิถุนายน ถึง 11 กรกฎาคม ค.ศ. 2021 การแข่งขันได้ถูกเลื่อนการแข่งขันออกไปเพื่อลดแรงกดดันต่อการบริการสาธารณะในประเทศที่ได้รับผลกระทบและเพื่อให้มีพื้นที่ว่างในปฏิทินสำหรับความสำเร็จของลีกในประเทศที่ถูกระงับ
สถานที่.
แต่ละเมืองจะเป็นเจ้าภาพในจัดการแข่งขันรอบแบ่งกลุ่มสามนัด และอีกหนึ่งนัดในรอบ 16 ทีมหรือรอบรองชนะเลิศ การจัดสรรการแข่งขันสำหรับ 11 สนามมีดังต่อไปนี้:
เมืองเจ้าภาพนั้นแบ่งออกเป็นหกการจับคู่ โดยอิงตามพื้นฐานของความแข็งแกร่งด้านการกีฬา (หากทีมเจ้าภาพทุกคนมีคุณสมบัติ) การพิจารณาทางภูมิศาสตร์ และข้อจำกัดด้านความปลอดภัยหรือการเมือง การจับคู่จัดสรรให้กับกลุ่มโดยใช้วิธีการสุ่มเมื่อวันที่ 7 ธันวาคม ค.ศ. 2017 แต่ละประเทศเจ้าภาพที่ผ่านการรับรองจะเล่นอย่างน้อยสองนัดแบบเหย้า การจับคู่สถานที่กลุ่มมีดังนี้
ผู้เล่น.
เพื่อลดภาระของผู้เล่นเนื่องจากการระบาดของโควิด-19 จึงมีการเพิ่มขนาดทีมจาก 23 คน (ใช้จำนวนนี้ทุกครั้งนับตั้งแต่ฟุตบอลชิงแชมป์แห่งชาติยุโรป 2004) เป็น 26 คน อย่างไรก็ตาม ทีมยังคงส่งผู้เล่นในแต่ละนัดได้สูงสุดเพียง 23 คน ทีมชาติแต่ละทีมจะต้องมีผู้รักษาประตูอย่างน้อยสามคน และลงทะเบียนรายชื่อผู้เล่นใน 10 วันก่อนการแข่งขันนัดแรกเริ่มต้น (ก่อนวันที่ 1 มิถุนายน 2021) หากผู้เล่นได้รับบาดเจ็บหรือเจ็บป่วยรุนแรงจนไม่สามารถเข้าร่วมแข่งขันก่อนการแข่งขันนัดแรกของทีม สามารถเปลี่ยนเป็นผู้เล่นคนอื่นได้ อย่างไรก็ตาม ผู้รักษาประตูอาจถูกเปลี่ยนหลังจากการแข่งขันนัดแรกของทีมได้ หากได้รับบาดเจ็บหรือเจ็บป่วย
รอบแบ่งกลุ่ม.
ยูฟ่าประกาศตารางการแข่งขันเมื่อวันที่ 24 พฤษภาคม 2018 เวลาแข่งขันในงรอบแบ่งกลุ่มและรอบ 16 ทีมสุดท้ายจะมีการประกาศหลังจับฉลากรอบสุดท้าย
ทีมชนะเลิศ รองชนะเลิศ และทีมอันดับสามที่ดีที่สุดสี่ทีมของแต่ละกลุ่ม จะผ่านเข้าสู่รอบ 16 ทีมสุดท้าย
"เวลาทั้งหมดเป็นเวลาออมแสงยุโรปกลาง  และตามเวลาท้องถิ่น หากสถานที่ตั้งอยู่ในเขตเวลาที่แตกต่างกัน"
การออกอากาศ.
ศูนย์แพร่ภาพกระจายเสียงระหว่างประเทศ (ไอบีซี) จะตั้งอยู่ที่แอ็กซ์โปฮาร์เลมเมอร์เมร์ในเมืองไฟฟ์เฮยเซิน ประเทศเนเธอร์แลนด์
ปฐมพงศ์ เรือนใจดี

ปฐมพงศ์ เรือนใจดี ชื่อเล่น ทอย เกิดเมื่อวันที่ 27 กรกฎาคม พ.ศ. 2538 เป็นนักแสดงชาวไทย สังกัด เดอะ วัน เอ็นเตอร์ไพรส์ และอดีตเป็นนักแสดงสังกัด GMMTV เริ่มเป็นที่รู้จักจากการรับบท กุญชร ในเรื่อง หลงไฟ (2560) และ บทบาท ธัช ในเรื่องเวลากามเทพ (2565)
ประวัติ.
ปฐมพงศ์ เรือนใจดี มีชื่อเล่นว่า ทอย เกิดวันที่ 27 กรกกฎาคม 2538 เป็นบุตรชายคนโตในบรรดาพี่น้อง 2 คน จบการศึกษาระดับประถมศึกษาจากโรงเรียนโสมาภา (นวมินทร์) ระดับมัธยมศึกษาจากโรงเรียนบดินทรเดชา (สิงห์ สิงหเสนี) ๒ สายศิลป์-ฝรั่งเศส สำเร็จการศึกษาระดับปริญญาตรีจาก วิทยาลัยนิเทศศาสตร์ มหาวิทยาลัยรังสิต สาขาวิชาการภาพยนตร์และวีดิทัศน์
ทอย เริ่มเข้าวงการบันเทิงโดยมีผลงานชิ้นแรกคือ เพื่อนรักเพื่อนร้าย และต่อมาทอยได้เซ็นสัญญากับ GMMTV โดยทอยเล่นซีรีส์กับทาง GMMTV ทั้งหมด 5 เรื่อง และต่อมาทอยได้เซ็นสัญญากับ ช่องวัน 31 พร้อมมีละครเรื่องแรกคือ นางฟ้าลำแคน ต่อมาได้หมดสัญญา GMMTV แล้ว และเขายังคงอยู่ ช่องวัน 31 ตามเดิม
ปืนเล็กยาวโมซิน-นากองท์

ปืนไรเฟิล 3 ไลน์ เอ็ม 1891  หรือที่รู้จักกันในชื่อ โมซิน-นากานท์  เป็นปืนไรเฟิลที่ถูกพัฒนาโดยกองทัพจักรวรรดิรัสเซียในปี 1882-1891 และใช้งานโดยกองทัพจักรวรรดิรัสเซียและสหภาพโซเวียตและประเทศอื่น ๆ ถูกผลิตมากกว่า 37 ล้านกระบอกนับตั้งแต่เริ่มผลิตในปี 1891 และถูกนำมาใช้ในความขัดแย้งต่าง ๆ ทั่วโลกจนถึงสมัยปัจจุบัน
ประจำการ.
<templatestyles src="Div col/styles.css"/>
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
ประจำการในอดีต.
<templatestyles src="Div col/styles.css"/>
กีฬาฟุตบอลในกีฬาแห่งชาติครั้งที่ 44

กีฬาฟุตบอลในกีฬาแห่งชาติ ครั้งที่ 44 จัดแข่งขันที่สนามฟุตบอลโรงเรียนกีฬาจังหวัดนครสวรรค์ จังหวัดนครสวรรค์ กำหนดแข่งขันระหว่างวันที่ 10–20 ธันวาคม พ.ศ. 2558
<templatestyles src="Template:TOC limit/styles.css" />
ยุทธการที่แม่น้ำยาลู่

ยุทธการที่แม่น้ำยาลู่ (; โรมาจิ: "โอเริยะกุ โคไกเซ็ง",) เป็นการปะทะระหว่างกองทัพจักรวรรดิญี่ปุ่นกับกองทัพจักรวรรดิรัสเซียในระหว่างสงครามรัสเซีย–ญี่ปุ่น ค.ศ. 1904 การปะทะเกิดขึ้นที่บริเวณแม่น้ำยาลู่ ใกล้กับหมู่บ้านอุยจู (ในเกาหลีเหนือในปัจจุบัน) ซึ่งขณะนั้นเป็นชายแดนระหว่างเกาหลีกับแมนจูเรีย (เกาหลี-จีน)
ยุทธการเริ่มขึ้นเมื่อเวลา 21:45น. ของคืนวันที่ 25 เมษายน 1904 เมื่อสองกองพันทหารของกองพลทหารราบที่ 2 ของญี่ปุ่น ได้เข้ายึดเกาะสองแห่งกลางแม่น้ำยาลู่ไว้โดยไม่มีการปะทะ และมีทหารกองหนุนมาเสริมอีกเวลาตีสี่ของวันที่ 26 ในรุ่งเช้าฝ่ายญี่ปุ่นเริ่มการต่อสะพานข้ามแม่น้ำความยาว 1.49 กิโลเมตร ซึ่งหนึ่งในสามประกอบขึ้นจากทุ่นลอยเหล็กซึ่งสร้างไว้ล่วงหน้าและส่วนที่เหลือใช้ไม้ที่หาได้จากแถวนั้น เมื่อฝ่ายญี่ปุ่นต่อสะพานถึงกลางแม่น้ำแล้ว พลตรีคุโระกิก็ได้มีแผนลวงฝ่ายรัสเซีย โดยการให้เรือปืนญี่ปุ่นโจมตีพวกคอสแซคของรัสเซียที่ปากแม่น้ำ ซึ่งทำให้พลโทซาซูลิชเชื่อว่า ญี่ปุ่นจะเข้าโจมตีแถวนั้นและทำให้เขาไปตั้งมั่นอยู่ที่นั่น (บริเวณเมืองอันตง) ขณะเดียวกัน พลตรีคุโระกิได้ฝึกซ้อมกองทหารกองใหม่ขึ้นและส่งไปตั้งค่ายในจุดยุทธศาสตร์ พลโทคาชตาลินสกีทราบเรื่องนี้เข้าจึงได้เขียนจดหมายไปเตือนซาซูลิชว่า ที่ตั้งของซาซูลิชกำลังอยู่ในอันตรายที่จะถูกตีขนาบข้าง แต่จดหมายฉบับนั้นก็ถูกเมินเฉย เขายังคงตั้งมั่นอยู่ที่อันตง
ในที่สุดการโจมตีก็เริ่มขึ้น การวางแผนผิดพลาดของรัสเซียประกอบกับการที่ญี่ปุ่นมีปืนใหญ่ "ฮาวอิสเซอร์" 4.7 นิ้วจากเยอรมัน ก็ทำให้รัสเซียตกอยู่ในสถานะเพลี่ยงพล้ำ อย่างไรก็ตาม นายพลรัสเซียก็ไม่คิดยอมแพ้ ถึงขนาดมีโทรเลขไปถวายพระเจ้าซาร์ในเซนต์ปีเตอร์สเบิร์กว่า ใกล้จะได้รับชัยชนะในเร็วๆนี้ และนายพลซาซูลิชยังเมินต่อคำสั่งให้ถอนกำลังทหารของพลเอก อะเลคเซย์ กูโรแพทกิน รัฐมนตรีการสงคราม ท้ายที่สุด เมื่อหองทหารของเขาเริ่มถูกญี่ปุ่นตีวงล้อมเรื่อยๆ ซาซูลิชไม่เหลือทางเลือกจึงนำทหารส่วนหนึ่งล่าถอยขึ้นเหนือไป ปล่อยให้ทหารรัสเซียที่เหลือถูกตีขนาบและพ่ายแพ้
ยุทธการที่แม่น้ำยาลู่ถือเป็นการปะทะทางบกที่สำคัญ การที่ญี่ปุ่นได้รับชัยชนะในศึกครั้งนี้ได้ทำลายความคิดของกองพลประจำภาคตะวันออกของรัสเซียที่ว่า "ญี่ปุ่นเป็นศัตรูที่เอาชนะได้ง่าย"
ไดกากูจิ

ไดกากูจิ (; โรมาจิ: "Daikaku-ji") วัดในพระพุทธศาสนานิกายชิงงงที่ตั้งอยู่ในเขตอูเกียว ทางตะวันตกของนครเกียวโต
ประวัติ.
ไดกากูจิแต่เดิมเป็นพระตำหนักที่ประทับของจักรพรรดิซางะจักรพรรดิองค์ที่ 52 เรียกว่า พระตำหนักซางะ-อิง ที่โปรดสร้างขึ้นเมื่อ พ.ศ. 1357 เวลาเสด็จประพาสออกนอกนครหลวงเฮอัง หลังจากสละราชบัลลังก์เมื่อ พ.ศ. 1366 อดีตจักรพรรดิซางะก็เสด็จมาประทับที่พระตำหนักแห่งนี้จนกระทั่งเสด็จสวรรคตเมื่อ พ.ศ. 1385
เมื่อ พ.ศ. 1419 หรือ 34 ปีหลังการเสด็จสวรรคตเจ้าหญิงมาซาโกะพระราชธิดาของจักรพรรดิซางะและจักรพรรดินีในจักรพรรดิจุนนะ จักรพรรดิองค์ที่ 53 ได้ถวายพระตำหนักซางะ-อิงเป็นวัดในพระพุทธศาสนานิกายชิงงงพร้อมกับพระราชทานนามวัดนี้ว่า ไดกากูจิ
หลังจากนั้นในช่วงคริสต์ศตวรรษที่ 13 และ 14 วัดแห่งนี้ได้เป็นที่ประทับของอดีตจักรพรรดิที่สละราชบัลลังก์แล้วออกผนวชแต่ยังคงกุมพระราชอำนาจทางการเมืองที่เรียกว่าไดโจโฮโอ (มหาธรรมราชา) หลายพระองค์อาทิ จักรพรรดิโกซางะ จักรพรรดิโกอูดะ และจักรพรรดิคาเมยามะ ต่อมานามของไดกากูจิได้ถูกใช้เรียกสายราชสกุลที่สืบเชื้อสายจากจักรพรรดิคาเมยามะ ที่ปกครองราชสำนักใต้ในยุคราชสำนักเหนือ-ใต้ช่วงคริสต์ศตวรรษที่ 14
ใน พ.ศ. 1935 ทางราชสำนักเหนือและราชสำนักใต้ได้ใช้วัดแห่งนี้ในการเจรจาสันติภาพอันนำมาสู่การสิ้นสุดยุคราชสำนักเหนือ-ใต้ที่ดำเนินมาเกือบ 60 ปี
พรรคคอมมิวนิสต์แอฟริกาใต้

พรรคคอมมิวนิสต์แอฟริกาใต้ (SACP) เป็นพรรคการเมืองและพรรคคอมมิวนิสต์ของแอฟริกาใต้ ก่อตั้งในปี ค.ศ. 1921 เป็นพรรคที่ต่อต้านการเหยียดผิวในประเทศ
บลูพอร์ต

บลูพอร์ต หัวหิน รีสอร์ท มอลล์ เป็นศูนย์การค้าขนาดกลางในประเทศไทย บริหารงานโดย บริษัท พราว เรียลเอสเตท จำกัด (มหาชน) ตั้งอยู่ตรงข้ามโรงแรมอินเตอร์คอนติเนนตัล หัวหิน รีสอร์ท ในพื้นที่ตำบลหัวหิน อำเภอหัวหิน จังหวัดประจวบคีรีขันธ์ เปิดให้บริการเมื่อในวันที่ 1 ตุลาคม พ.ศ. 2559
ประวัติ.
ศูนย์การค้าบลูพอร์ต เป็นโครงการร่วมลงทุนระหว่าง กลุ่มเดอะมอลล์ และ บริษัท พราว เรียลเอสเตท จำกัด (มหาชน) ของตระกูลลิปตภัลลภ นายหน้าอสังหาริมทรัพย์รายใหญ่ในจังหวัดประจวบคีรีขันธ์ ในนามของ บริษัท หัวหิน แอสเสท จำกัด โดยเป็นโครงการที่ทางกลุ่มพราวต้องการต่อยอดโรงแรมอินเตอร์คอนติเนนตัล หัวหิน รีสอร์ท ให้กลายเป็นโครงการรูปแบบผสม จึงได้เทียบเชิญให้ ศุภลักษณ์ อัมพุช ประธานกลุ่มเดอะมอลล์เข้ามาร่วมลงทุนในการพัฒนาศูนย์การค้า และสามารถพัฒนาโครงการได้จนสำเร็จใน เดือนตุลาคม พ.ศ. 2559 โดยนับเป็นศูนย์การค้าแห่งที่สองของกลุ่มเดอะมอลล์ ที่เปิดให้บริการในจังหวัดภูมิภาค นับตั้งแต่การเปิดให้บริการศูนย์การค้าเดอะมอลล์ โคราช ใน พ.ศ. 2543 และเป็นศูนย์การค้าแห่งแรกในกลุ่มเดอะ บลู คอลเลคชัน ซึ่งเป็นศูนย์การค้าในรูปแบบสถานพักตากอากาศ เน้นทำเลที่ตั้งติดทะเล
ภายหลังการระบาดทั่วของโควิด-19 ในประเทศไทยใน พ.ศ. 2563 ได้มีมาตรการปิดประเทศอันส่งผลให้นักท่องเที่ยวในอำเภอหัวหินลดลงอย่างมาก ประกอบกับรัฐบาลมีคำสั่งปิดห้างสรรพสินค้าเป็นการชั่วคราว 3 เดือน กลุ่มเดอะมอลล์จึงได้มีการปรับลดพื้นที่จาก 5 ชั้น เหลือ 3 ชั้น ภายหลังจากที่ได้เริ่มมีการคลายมาตรการปิดประเทศ แต่ผลตอบรับกลับไม่ดีขึ้นและขาดทุนซ้ำซ้อนต่อเนื่อง 4 ปี ทำให้กลุ่มเดอะมอลล์ตัดสินใจถอนทุนโครงการทั้งหมดใน พ.ศ. 2564 ทั้งนี้ ในส่วนของห้างสรรพสินค้าบลูพอร์ต กลุ่มเดอะมอลล์ยังคงเป็นผู้บริหารเช่นเดิม ส่วนศูนย์การค้าบลูพอร์ต กลุ่มพราว เรียลเอสเตท จะเป็นผู้ดูแลทั้งหมด
ลักษณะ.
ศูนย์การค้าบลูพอร์ต หัวหิน รีสอร์ท มอลล์ เป็นศูนย์การค้ารูปแบบสถานพักตากอากาศแห่งแรกของประเทศ การออกแบบทั้งภายในและภายนอกอาคารได้รับแรงบันดาลใจจากเมืองพักตากอากาศชายทะเลที่มีชื่อเสียงระดับโลก ได้แก่ แซ็ง-ทรอเป, หมู่เกาะในทะเลแคริบเบียน, เมดิเตอร์เรเนียน และเคปทาวน์ โดยนำมาผสมผสานและรังสรรค์การออกแบบทั้งภายในและภายนอกอาคารในแบบอย่างสถานพักตากอากาศ ถือเป็นปรากฏการณ์ใหม่ของศูนย์การค้าในประเทศไทยด้วยแนวคิด "มนต์เสน่ห์แห่งการเดินทางสู่ความหฤหรรษ์รื่นรมย์"
การจัดสรรพื้นที่.
บลูพอร์ต หัวหิน รีสอร์ท มอลล์ ประกอบด้วยพื้นที่สำคัญดังนี้
นอกจากนี้อาคารยังเชื่อมต่อกับโรงแรมอินเตอร์คอนติเนนตัล หัวหิน รีสอร์ท บีช วิง ด้วยสะพานเชื่อมจากชั้นสองของโรงแรมในฝั่งบลูพอร์ต วิง
เอสวีที-40

เอสวีที-40 (,}ย่อมา) ปืนไรเฟิลของสหภาพโซเวียตผลิตใช้ในช่วงสงครามโลกครั้งที่สองและหลังสงครามโลกครั้งที่สอง ตั้งใจจะเป็นปืนไรเฟิลประจำการใหม่ของกองทัพแดงโซเวียตแทนปืนไรเฟิลโมซิน-นากานท์ แต่การผลิตได้หยุดชะงักจากการรุกรานของเยอรมนี ทำให้การผลิตช้าซึงทำให้กองทัพหันไปใช้ปืนไรเฟิลโมซิน-นากานท์ซึ่งการผลิตได้รวดเร็วกว่า
เอสเคเอส

เอสเคเอส (SKS) ย่อมาจาก (ละตินรัสเซีย: "Samozaryadny Karabin sistemy Simonova , 1945," "ปืนสั้นบรรจุกระสุนด้วยตนเองของซิโมนอฟ", 1945) เป็นปืนเล็กยาวกึ่งอัตโนมัติโซเวียตที่ออกแบบโดย เซอร์เกย์ กาฟริโลวิช ซิโมนอฟ นักออกแบบอาวุธปืนชาวโซเวียต ในปี ค.ศ. 1944
SKS ผลิตครั้งแรกในสหภาพโซเวียตแต่ต่อมามีการส่งออกและผลิตโดยประเทศต่างๆ อย่างกว้างขวาง ลักษณะเด่นของมันคือ ดาบปลายปืนแบบพับติดถาวรและซองกระสุนแบบติดบานพับ เนื่องจาก SKS ขาดความสามารถในการเลือกยิงและซองกระสุนถูกจำกัดไว้ที่ 10 นัด มันจึงล้าสมัยในกองทัพโซเวียตด้วยการมาถึงของ AK-47 ในทศวรรษ 1950 อย่างไรก็ตามปืน SKS ยังคงให้บริการกับกองกำลังชายแดนโซเวียต กองกำลังภายใน และกองทหารอัตราสอง และกองหนุนมานานหลายทศวรรษ
SKS ผลิตที่โรงงาน Tula Arsenal ตั้งแต่ปี ค.ศ. 1949 ถึง ค.ศ. 1958 และที่โรงงาน Izhevsk Arsenal ตั้งแต่ปี ค.ศ. 1953 ถึง ค.ศ. 1954 ส่งผลให้โซเวียตมีการผลิตทั้งหมดประมาณ 2.7 ล้านกระบอก ตลอดช่วงสงครามเย็น ปืน SKS หลายล้านกระบอกและอนุพันธ์ของพวกมันยังคงผลิตภายใต้ใบอนุญาตในสาธารณรัฐประชาชนจีนและบางประเทศที่เป็นพันธมิตรกับกลุ่มตะวันออก SKS ถูกส่งออกในปริมาณมหาศาล และได้รับความนิยมจากกองกำลังก่อความไม่สงบทั่วโลกในฐานะอาวุธเบาและสะดวก ซึ่งเพียงพอสำหรับการทำสงครามกองโจรแม้จะมีข้อจำกัดทั่วไปก็ตาม
ตั้งแต่ปี ค.ศ. 1988 เป็นต้นมา มีการขายปืนหลายล้านกระบอกในตลาดพลเรือนในอเมริกาเหนือ ซึ่งยังคงได้รับความนิยมในฐานะปืนไรเฟิลล่าสัตว์และปืนกีฬา
รุ่นต่างๆ.
หลังสงครามโลกครั้งที่สอง การออกแบบ SKS ได้รับใบอนุญาตหรือขายให้กับพันธมิตรของสหภาพโซเวียตจำนวนหนึ่ง รวมถึง จีน ยูโกสลาเวีย แอลเบเนีย เกาหลีเหนือ เวียดนามเหนือเยอรมนีตะวันออก โรมาเนีย และโปแลนด์ ประเทศเหล่านี้ส่วนใหญ่ผลิตรุ่นต่างๆ ที่เกือบจะเหมือนกัน โดยการปรับเปลี่ยนที่พบบ่อยที่สุดคือรูปแบบดาบปลายปืนที่แตกต่างกัน และเครื่องยิงลูกระเบิดปืนเล็กยาว 22 มม. ที่พบเห็นได้ทั่วไปในโมเดลยูโกสลาเวีย
สหภาพโซเวียต.
ความแตกต่างจาก SKS จากคลังแสงของรัสเซีย Tura / Izhevsk ในช่วงปลาย "Baseline":
พื้นที่ความขัดแย้ง.
ในการใช้งานทั่วโลกมานานกว่า 70 ปี SKS ได้ปรากฎให้เห็นการใช้งานในพื้นที่ความขัดแย้งทั่วโลก เช่น
ความหลากหลายทางชีวภาพในประเทศรัสเซีย

ความหลากหลายทางชีวภาพที่อยู่ในประเทศรัสเซีย มีอยู่ในภูมิประเทศที่ทอดตัวข้าม 12 เขตเวลา และจากภูมิภาคทุนดราไกลออกไปทางทิศตะวันตกเฉียงเหนือสู่เทือกเขาคอเคซัสและทุ่งหญ้าแพรรีในภาคใต้ รวมทั้งป่าไม้เมืองหนาวซึ่งครอบคลุม 70 เปอร์เซ็นต์ของดินแดนประเทศ ป่าของประเทศรัสเซียมีเป็นจำนวน 22 เปอร์เซ็นต์ของป่าในโลก เช่นเดียวกับ 33 เปอร์เซ็นต์ของป่าเขตอบอุ่นทั้งหมดในโลก
ตามข้อมูลที่ได้รับการประดับในหนังสือข้อมูลแดงของสหพันธรัฐรัสเซียเมื่อปี ค.ศ. 1997 มีสัตว์เลี้ยงลูกด้วยนม 266 สายพันธุ์และนก 780 สายพันธุ์ที่อยู่ภายใต้การคุ้มครอง บางส่วนของสายพันธุ์พืชที่ถูกคุกคามคือไม้สนซีดาร์ไซบีเรียและไม้สนซีดาร์เกาหลีในภาคตะวันออกสุดของประเทศ, เกาลัดป่าในคอเคซัส ในรัสเซียตะวันออกไกล มีสัตว์เลี้ยงลูกด้วยนมที่ได้รับการรายงานเป็นหมีสีน้ำตาล, ลิงซ์ยูเรเชีย, กวางแดง, เสือโคร่งอามูร์, เสือดาวอามูร์ และหมีดำเอเชีย นอกจากนี้ยังมีนกประมาณ 350 สายพันธุ์ และร้อยละ 30 ของสัตว์ใกล้สูญพันธุ์ในประเทศรัสเซียจะพบได้ที่นี่ ซึ่งรวมถึง 48 ชนิดที่ใกล้สูญพันธุ์โดยไม่ซ้ำกัน สัตว์กินเนื้อที่อยู่ภายใต้การคุกคาม ได้แก่ เสือโคร่งไซบีเรียซึ่งมีเพียงประมาณ 400 ตัว และเสือดาวอามูร์ซึ่งเหลืออยู่เพียง 30 ตัวในปี ค.ศ. 2013